Hangar starog aerodroma u Novom Beogradu | Zavod za zaštitu spomenika kulture grada Beograda\nHangar starog aerodroma u Novom Beogradu projektovao je poznati inženjer, naučnik i akademik Milutin Milanković i predstavlja jedini sačuvani objekat nekadašnjeg aerodroma „Beograd“. Kompleks aerodroma „Beograd“ sa četiri travnate piste, pomoćnim objektima i hangarom građen je od 1926. do 1931. godine u dve faze, a svečano otvoren 25. marta 1927. godine. Izgrađen je na livadi pod imenom Dojno polje, koja se nalazila između Bežanijske kose i leve obale Save, na dva kilometra od Zemuna. To je bio vojno-civilni aerodrom koji su koristile jedinice vojnog vazduhoplovstva, vazduhoplovne fabrike „Ikarus“, „Zmaj“, „Rogožarski“, Aero-klub i civilno saobraćajno-društvo za vazduhoplovni saobraćaj „Aeroput“.\nDruga faza izgradnje aerodroma započeta je 1929. godine, kada je letelište prošireno sa dve travnate poletno-sletne staze, izgrađen je oficirski dom, moderna pristanišna zgrada, centralno skladište vojnog vazduhoplovstva, kao i tehnički deo kompleksa s radionicama za popravku aviona. Već 15. februara 1928. godine, otvorena je prva linija domaćeg saobraćaja na relaciji Beograd–Zagreb. Preko ovog aerodroma odvijalo se 80 odsto međunarodnog vazdušnog saobraćaja, o čemu svedoči činjenica da su brojne međunarodne kompanije, poput engleskog „Imperijal Ervejza“, francuskog „Er Fransa“, nemačke „Lufthanse“, učinile da aerodrom „Beograd“ poprimi značaj kako nacionalnog tako i međunarodnog vazduhoplovnog centra.\nIzgled komplaksa starog aerodroma, četvrta decenija 20. veka\nMeđutim, po zauzimanju Beograda u Drugog svetskom ratu, Nemci su na aerodromu „Beograd“ izgradili betonsku pistu dužine 1.600 metara i tokom celog rata intenzivno je koristili za svoje potrebe. U odbrani Beograda 1944. godine saveznici su bombardovali aerodrom u više navrata i uništili većinu hangara i drugih objekata, da bi Nemci nekoliko dana pre oslobađanja Beograda i Zemuna razrušili sve preostale hangare i objekte. Uprkos tome, aerodrom je odigrao značajnu ulogu kao vojni aerodrom tokom borbi na Sremskom frontu do konačnog oslobađanja zemlje. Nakon Drugog svetskog rata, aerodrom „Beograd“ ne gubi svoj značaj i predstavlja glavnu državnu vazduhoplovnu luku.\nPristanišna zgrada starog aerodroma, četvrta decenija 20. veka\nEnterijer hangara, četvrta decenija 20. veka\nKao svedočanstvo celokupnog kompleksa Starog aerodroma „Beograd“, danas je sačuvan samo hangar betonske konstrukcije s radioničkim aneksom. Hangar je izveden prema rešenju inženjera i akademika Milutina Milankovića i sastoji se iz centralnog dela namenjenog za montažu aviona i dva bočna radionička aneksa, koji su deo jedinstvene arhitektonsko-funkcionalne celine. Hangar sa središnjim slobodnim prostorom je kvadratne osnove, u zoni sprata nalazi se galerija do koje se stiže unutrašnjim stepeništem. U zadnjem delu građevine, smešten je dvospratni aneks, u čijem se prizemlju nalaze radioničke prostorije, a na spratu kancelarije. Visina hangara za jednu etažu i visinu svoda nadvisuje visinu bočnih krila – aneksa. U aneksima je prostor funkcionalno podeljen na više prostorija namenjenih raznim tipovima radionica. Tokom tridesetih godina, u ovom hangaru obavljan je veliki broj popravki i modernizacija različitih tipova aviona.\nHangar starog aerodroma u Novom Beogradu jedan je od malobrojnih objekata tog tipa sačuvanih u svetu, a i na našem podneblju, i predstavlja važno svedočanstvo tehničke baštine u domenu konstrukcije, inovativne primene graditeljskih materijala i tehnika. Hangar starog aerodroma u Novom Beogradu utvrđen je za spomenik kulture 2013. godine.\nOZNAKE: Beogradsko nasleđeHandar starog aerodromaNovi BeogradZavod za zaštitu spomenika kulture grada Beogradabeogradsko nasleđeZavod za zaštitu spomenika kulture grada BeogradaNovi BeogradHangar starog aerodroma


Obama i Mekejn uključili u kampanje veliki broj putovanja u inostranstvo\nAnalitičari smatraju da su putovanja u inostranstvo oba kandidata odgovor na sve veću zabrinutost američkih glasača zbog poremećenih odnosa Amerike i sveta.\nBerlinska Brandenburška kapija nije tipično mesto za političku kampanju. Ipak, osoblje senatora Baraka Obame nedavno je predložilo ovaj simbol nekada podeljene Nemačke, kao pozadinu za važan govor, koji se očekuje 24. jula, kaže strateg Demokratske partije Ted Divajn.\n«Brandenburška kapija bila je mesto veoma važnih govora američkih predsednika, od Džona Kenedija do Ronalda Regana. Taj prostor bi bio izuzetno simboličan i u vizuelnom pogledu», kaže Divajn.\nIdeja da se koristi Brandenburška kapija je izazvala pometnju u Nemačkoj vladi i dilemu da li bi slavni evropski simbol trebalo da se koristi u američkoj predsedničkoj kampanji. Osoblje senatora Obame traži i alternativnu lokaciju u Berlinu. Divajn kaže da ta kontroverza ukazuje na mogući rizik prenošenja predsedničke kampanje u inostranstvo. On kaže da su se američki predsednički kandidati klonili putovanja u inostranstvo kako bi maksimalno iskoristili vreme za kampanju kod kuće.\n«Svaki dan koji provedete van Sjedinjenih Država je dan manje za vođenje kampanju na glavnom bojnom polju, pred glasačima koji mogu da odluče ove izbore», kaže Divajn.\nIpak, Obama i Mekejn, uključili su u svoje kampanje veliki broj putovanja u inostranstvo. Mekejn se nedavno vratio iz Kolumbije i Meksika, gde je promovisao slobodnu trgovinu i borbu protiv droge. Pre nego što je postao republikanski kandidat, on je putovao u Irak i Avganistan. Obamina putovanja odvešće ga u Izrael i na okupiranu Zapadnu obalu, u Irak, Avganistan i Evropu. Analitičari smatraju da oba predsednička kandidata veruju da će povećati svoje šanse kod glasača - ako se sastanu sa svetskim liderima, kaže Stiven Hes iz Instituta «Brukings» u Vašingtonu.\n«Posebno u slučaju senatora Obame, koji je nov na političkoj sceni, reč je, rekao bih, o pritisku da bar dotakne bazu u različitim delovima sveta i to delovima u koje možda nikada više neće da dođe», kaže Hes.\nStiven Hes dodaje da senator Mekejn istovremeno želi da naglasi svoje iskustvo u pogledu međunarodne politike.\n«Mekejn odlazi da bi pokazao da nešto zna, da je bio tamo, da nije novajlija koji treba da uči o tome, nego iskusni učesnik američke spoljne politike», kaže Hes.\nAnalitičari takodje smatraju da odlasci kandidata u inostranstvo odslikavaju sve veću zabrinutost američkih glasača zbog američkih veza sa svetom, kaže Rik Barton iz Centra za strateške i medjunarodne studije u Vašingtonu.\n«Mislim da su Amerikanci, nezavisno od svoje ideološke pozicije, veoma zabrinuti zbog ugleda Amerike u svetu. To ne znači da bismo hteli da nas svi neprekidno vole, ali Amerikanci veruju da bi barem trebalo da budu poštovani i smatrani konstruktivnom silom», kaže Barton.\nAko putovanja predsedničkih kandidata budu uspešna, stručnjaci smatraju da će i budući predsednički kandidati krenuti njihovim stopama.


Teodosić: ''Hoću protiv Zvezde u finalu Evrolige, a onda u Rio!'' - Sportske.net\nTeodosić: ''Hoću protiv Zvezde u finalu Evrolige, a onda u Rio!''\nKapiten košarkaške reprezentacije Srbije pričao je o svojim planovima za 2016. godinu u kojoj želi titulu u Evroligi, kao i plasman na OI u Riju.\nTakođe, on se osvrnuo i na svoje nastupe u dresu moskovskog CSKA i poželeo da se sretne sa Crvenom zvezdom u finalu Evrolige.\n"Misim da nikada nećemo imati brigu oko budućnosti jer smo neverovatno talentovana nacija za košarku. Ipak, osim toga potrebno je da verujemo u svoju decu i da nekada i svesno žrtvujemo rezultat da bismo od klinaca napravili šampione. Naravno, potrebno je i ulaganje, a košarka je jedan od sportova koji je mnogo doprineo afirmaciji Srbije", rekao je Teodosić u intervjuu agenciji Beta.\n"Nemam potpuni uvid u sve srpske talente pa ću se ovoga puta setiti onoga koji možda više i nije talenat nego već izgradjen košarkaš. Mislim na Nikolu Jokića, NBA košarkaša", kazao je ovaj 28-godišnji plejmejker.\nTeodosić će na leto pokrenuti košarkaški kamp pod nazivom "TEO4", koji će trajati od 10. jula do 11. avgusta i čija će baza biti na Srebrnom jezeru. Kako je naveo, planirane su četiri smene pod nadzorom četiri renomirana stručnjaka, čija imena još ne želi da otkrije.\n"Ideja je zaživela posle nekoliko godina i za sada je realizujemo po planu. TEO4 će svoju bazu imati na Srebrnom jezeru koje je zaista mesto sa svim uslovima za dečake od 10 do 16 godina da uče košarku. U fazi smo izgradnje četiri terena od kojih će jedan biti pokriven, a ujedno i renoviramo hotel, odnosno smeštaj za decu. Uslovi će biti kakvi i treba da budu za decu koja uče da igraju i vole košarku. Program sam lično pisao uz, naravno, pomoć dokazanih trenera, a ujedno ću biti prisutan na kampu, shodno svojim obavezama, kako bi deca imala maksimalnu podršku i pomoć. Pripremili smo i poklone za svakog učesnika odnosno majice, dresove i šortseve, kako bi zauvek imali uspomene sa kampa", rekao je Teodosić.\n"Svakako bi najbolje bilo da smo osvojili titulu i da smo se plasirali direktno na Olimpijske igre, ali nismo i idemo dalje. Utisci su sumirani, pouke izvučene i ostaje nam samo da verujemo da će svako sledeće takmičenje biti bolje. Motiv imamo uvek, bez obzira na to da li je iza nas uspeh ili neuspeh", naveo je Teodosić.\nOn je dodao da bi reprezentaciji Srbije mnogo značilo da kvalifikacije za Olimpijske igre u Rio de Žaneiru igra na svom terenu, ali da je obaveza da se pruži maksimum, gde god da se taj turnir održi.\n"Mnogo bi nam svima značilo da se za Rio borimo pred svojim navijačima i u domaćoj atmosferi, tu nema dileme. Ipak, gde god da bude kvalifikacioni turnir, obaveza je Srbije da da maksimum", naveo je Teodosić.\nPrema njegovim rečima, učešće na Olimpijskim igrama je san svakog sportiste.\n"San svakog sportiste je da pobeđuje na Olimpijskim igrama i da bude deo te najveće smotre sporta na svetu. Nadam se da ću zajedno sa drugovima izboriti tu šansu", kazao je kapiten srpskog nacionalnog košarkaškog tima.\n"Ako mene pitate, moje želje odnosno ambicije, uvek je vreme. Ipak, i drugih 12 košarkaša u dresu rivala želi pobedu pa videćemo kakvog ćemo uspeha biti ove sezone. Imamo kvalitet, imamo samopouzdanje i nadamo se pobedama na svakoj sledećoj utakmici, jer je fajnal for još daleko", kazao je on.\nOn nije želeo da govori o svojim igrama ove sezone i istakao da mu je bliska budućnost vezana za CSKA.\n"Uvek sam voleo da drugi govore o mojoj formi pa ne bih mnogo komentarisao sopstvene partije. Trudim se da pričam pod koševima i uvek dam maksimum. Imam ugovor do leta 2017. godine pa je bliska budućnost vezana za Moskovljane, a za kasnije ćemo videti. Svakako ne volim da planiram mnogo unapred jer nikad se ne zna", dodao je srpski plejmejker.\nTeodosić je rekao da zbog obaveza u Moskvi ne stiže mnogo da prati Jadransku ligu, ali da prati Crvenu zvezdu i Metalac iz Valjeva.\n"Ne stižem da gledam Jadransku ligu, samo poneku utakmicu Crvene zvezde i, naravno, Metalca iz Valjeva, pa ne bih mogao da sudim o kvalitetu same lige. Raduje me što su naši klubovi uvek u vrhu", rekao je Teodosić i dodao da ne želi da poredi Jadransku ligu sa VTB ligom u kojoj nastupa, jer u takmičenju u kom nastupa ima mnogo kvalitetnih evroligaša.\nPrema njegovim rečima, Zvezda je u Evroligi pokazala da ima kvalitet, uprkos lošem početku sezone.\n"Zvezda je počela lose, ali posle je pokazala da ima kvalitet i da uz sjajnu publiku može svakoga da pobedi u Beogradu", kazao je on.\nUpitan da li bi voleo da mu Zvezda bude protivnik u četvrtfinalu Evrolige, Teodosić je odgovorio odrično.\n"Iskren da budem, ne bih voleo taj duel u četvrtfinalu, predlažem da se sretnemo u finalu", rekao je Teodosić uz smeh.


iAnatomija: EuroDIG 2011, dan prvi (Ko upravlja internetom?)\nEuroDIG 2011, dan prvi (Ko upravlja internetom?)\nBeograd je bio juče i danas, domaćin EuroDIG-a, Evropskog dijaloga o upravljanju internetom.\nEuroDIG 2011 predstavlja zapravo evropsku pripremu za svetsku konferenciju o upravljanju internetom, koja se ove godine održava u Keniji.\nČinjenicom da je domaćin ovog događaja, Srbija je postala prva zemlja van Evropske unije koja organizuje ovu konferenciju.\nPrema rečima državne sekretarke za Digitalnu agendu, Jasne Matić, za Beograd i Srbiju je jako bitno što je organizacija ovakvog događaja poverena Srbiji, i svaki događaj koji se organizuje u Beogradu pomaže da se loša slika koja je o Srbiji stvorena devedesetih godina, promeni.\nSa globalne strane, internet nema svoje regulatorno telo, i potrebno je da se vode dijalozi kako bi se odredila prava mera regulacije.\nNa svečanom otvaranju konferencije, Matić je istakla da je ponosna što može da pozdravi preko četristo predstavnika evropskih vlada, civilnog i biznis sektora, i različitih organizacija. Među glavnim pitanjima kojima će se EuroDIG baviti, ona je istakla stvaranje bezbednog prostora za decu na internetu, poboljšanje bezbednosti elektronskog poslovanja, kao i nastojanje da internet ostane demokratski medij, koji svima daje isto pravo glasa i mogućnost nesmetanog širenja informacija, naročito imajući na umu nedavna događanja na Bliskom istoku.\nPodršku ovoj manifestaciji dao je i premijer Cvetković, koji je rekao da internet više nije samo tehnološki fenomen, već je od suštinskog značaja za unapređenje društva.\nInternet generacija, prema njegovim rečima, već oblikuje našu ekonomiju, a država nastoji da pomogne tako što radi na unapređenju regulatornog okvira, koji je sada u potpunosti usklađen sa evropskom regulativom.\nIT infrastruktura je postala podjednako važna kao i energetska infrastruktura, kaže Cvetković.\n“Investicije u širokopojasni internet, digitalne tehnologije i razvoj novih servisa koji omogućavaju elektronsku trgovinu, bankarstvo, imaju dugoročan i značajan uticaj na razvoj društva u celini. Ipak, za uspešan razvoj infrastrukture i servisa, neophodno je ustanoviti odgovarajuće regulatorno i političko okruženje, koje će osigurati prostor za inovacije i investicije i omogućiti da internet bude dostupan svima”, rekao je on.\n“Investicija u nove tehnologije je investicija u budućnost”, rekao je Cvetković na otvaranju EuroDIG-a.\nZamenica generalnog sekretara Saveta Evrope, Moud de Bur-Bukikio, ispred jednog od evropskih tela koje podržava EuroDIG, takođe je govorila na svečanom otvaranju i rekla da je ključno pitanje pitanje poverenja, i to poverenja u vladu, biznis zajednicu i zajednicu koja ima uticaja na internet, kao i da kriminal na internetu mora da se prevenira, otkrije i kažnjava.\nIzgradnja poverenja u internet podrazumeva razumevanje i poštovanje ljudskih prava i sloboda, istakla je ona.\nIpak, i pre nego što je zvanično otvoren ovogodišnji EuroDIG, diskusije na temu upravljanja internetom već su započete.\nVolfgang Klajnveher, sa danskog Univerziteta Arhus, rekao je da je potrebno stvarima pristupati na nov način.\n“U prošlosti je bilo lako definisati šta je privatan život. To je gotovo sada. Istog momenta kada se povežete na određeni uređaj, izgubili ste svoju privatnosti, i ne možete je štititi na tradicionalan način”, rekao je on.\n“Svakim klikom na pretraživaču vi obaveštavate vlasnike tog pretraživača o svojim interesovanjima, prioritetima. Nosimo se sa istim pitanjima, ali to moramo učiniti na nov način. To moraju da shvate oni koji donose odluke i postavljaju pravila”, rekao je profesor Klajnveher.\nPrvi dan EuroDIG 2011 konferencije ugostio je i predstavnike zemalja u okruženju, među kojima su Nedeljko Čubrilović iz Republike Srpske, koji je izneo podatak da vlada Republike Srpske poslednjih pet godina aktivno ulaže u internet, zatim i Tamaš Ivan Kovač iz Mađarske, koji je rekao da su pitanja informisanja i zaštite na internetu neka od najvažnijih pitanja u današnjem svetu.\nKovač je rekao da je neophodno identifikovati koji su to kritični servisi i infrastruktura, i kako obezbediti ključne servise, i naglasio da se Mađarska, kao predsedavajuća Evropskom unijom, bavi traženjem odgovora na ta pitanja.\nOsim informacija o stanju u regionu, Evropi, ali i informisanja o pitanjima od opšteg značaja, EuroDIG 2011 bio je mesto na kome su se mogli saznalti i pojedini podaci vezani za internet u Srbiji.\nTako je Milan Janković, direktor Republičke agencije za elektronske komunikacije, rekao je da u Srbiji ima 2,4 miliona korisnika interneta, kao i da je tržište telekomunikacija u 2010. godini vredelo 1,5 milijardi evra, od čega je internet činio 130 miliona.\nIako nije fizički prisustvovala, prisutnima se obratila i Nili Kruz, komesarka Evropske komisije za digitalnu agendu, koja je istakla važnost dijaloga o upravljanju internetom, potencirajući da internet korisnici očekuju da ih njihove vlade štite.\nOna se osvrnula i na uvođenje .xxx domena, namenjenog pornografskom sadržaju, i rekla da ne smatra da će ovakav korak učiniti internet bezbednijim mesto, a EuroDIG ostao je uskraćen za jedan deo njenog izlaganja, koji zbog tehničkih problema nije bilo moguće pustiti.\nIza organizacije ovogodišnjeg EuroDIG-a stoji i Diplo Fondacija, a njen osnivač, Jovan Kurbalija, rekao je da se konferencija odvija u istorijski važnom momentu za Srbiju, koja završava jedno teško razdoblje.\nI pored evropskog aspekta upravljanja internetom, postoji jak simbolički značaj EuroDIG-a, rekao je on.\nŠto se evropskog aspekta tiče, da je izuzetno važno da se u globalnoj debati čuje evropski glas mišljenje je Karla BIlta, ministra inostranih poslova Švedske, koji se putem video poruke obratio pristutnima. On je rekao da pitanja slobode i bezbednosti interneta moraju da idu zajedno, inače će se između njih stvoriti procep.\nInternet lobi, kako ga je on nazvao, treba da pomiri interese onih koji lobiraju sa slobodu i onih koji lobiraju za bezbednost na internetu i pokaže u kom pravcu treba ići.\nPodršku EuroDIG-u dalo je i veliki broj kompanija. Zlatni sponzor je kompanija Huawei, koja je po prvi put podržala EuroDIG, a Jang Ge je ispred ove kompanije, rekao je da ne može da zamisli bolje mesto za razgovor o upravljanju internetom i budućnosti interneta od Beograda, kao i da se nada da će poruke poslate iz Beograda biti korisne širom sveta.\nGeneralni sponzor EuroDIG-a 2011 je i Telenor, a generalni direktor Telenor Srbija, Ćel Morten Jonsen, rekao je za Tehnopolis da je činjenica da Srbiji povereno da bude domaćin ovog događaja znak da Srbija ide u dobrom pravcu, a kompanija Telenor dala je svoju podršku jer želi da uključi i da svoj doprinos stvaranju regulatornih okvira kroz iskustva koje ima svakodnevno sa svojim korisnicima.\nŠto se pitanja upravljanja internetom tiče, on je rekao da je uspostavljanje okvira teško jer ljudi uvek ne shvataju zašto im je nešto potrebno.\nKao što je postavljano pitanje regulisanja informacija kada su se pojavile prve novine, sada se postavlja isto pitanje, ali na drugačijem nivou. Tada je regulatorno telo bila crkva, a sada su regulatorna tela drugačija, a novi, takozvani digitalni svet, donosi brojne mogućnosti, ali i određene pretnje.\nPopodnevni deo prvog dana EuroDIG-a započeo je radionicama, a jedna od njih bavila se standardima privatnosti.\nPredstavnici Saveta Evrope, biznis sektora, i organizacija koje se bave zaštitom podataka, složili su se da je informisanje prvi korak.\n“Svaki klik ulazi u naš digitalni otisak”, rekla je Katarzina Szimilevic iz Panoptykon Fondacije, koja je istakla da je glavni problem što korisnici nisu edukovani.\nRegulacija ponašanja kompanija na internetu takođe je bila tema ove radionice, a iako samo šezdeset zemalja ima svoj zakon o zaštiti podataka, generalni zaključak bio je da bi trebalo da kompanije poštuju zakone one države čije korisnike targetiraju njihove usluge.\nRazmatran je i pojam besplatnih servisa, i činjenica da korisnici zapravo ne koriste besplatno njihove usluge, već ih plaćaju svojim podacima. Korisnike interneta treba informisati o tome koje podatke daju na uvid i šta se sa njima čini.\nPomenut je i model po kome bi korisnici koji to odaberu, mogli da plaćaju za određene servise u zamenu za potpunu privatnost i čije podatke kompanije koje te servise pružaju ne bi smele da koriste.\nOsim toga, govorilo se i o sadašnjem problemu čuvanja podataka na serverima kompanija čak i kada oni više nisu vidljivi na internetu, i pravu korisnika da ukloni svoje privatne informacije ukoliko želi.\nZavršna tema prvog dana EuroDIG-a 2011 bili su novi internet servisi i poslovni modeli i mogućnosti koje oni pružaju.\nPredstavnici Googlea, Microsofta, Telefonice, Telenora, Ericssona i Verizona govorili su o cloudu i mobilnim platformama kao ključnim oblastima na kojima je potrebno raditi u smislu uvođenja regulative, ali i novih poslovnih modela.\nOsim toga, pomenuto je i plaćanje mobilnog interneta koje se razlikuje od zemlje do zemlje i mogućnost da jednog dana cene budu više globalne, a manje lokalne.\nA dilema po pitanju slobode govora i govora mržnje, cyberkriminala i pretnji na društvenim mrežama, ulozi novih medija i privatnošću, identitetom i anonimnošću EuroDIG 2011 baviće se sutra.


Podsećanja radi, zbog pandemije korona virusa već su otkazana mnoga sportska takmičenja, poput Olimpijskih igara u Tokiju ili Evropskog prvenstva u fudbalu, koje je trebalo da se održi širom Evrope.\nKako je ranije najavljeno start Evrolige zakazan za 1. oktobar, a Evrokupa za kraj septembra.\nTimovi uveliko prave ekipe, a ljudi zaduženi za medije u elitnom takmičenju ističu da će sve početi na vreme.\n– Prema trenutnom stanju stvari, za sada ne razmišljamo o odlaganju početka Evrolige i Evrokupa. Radi se na početku sezone kako je predviđeno. Svaka druga odluka biće prezentovana javnosti zvaničnim saopštenjem, rečeno je za "MaxBet sport" iz Evrolige, uz napomenu da pitanja o odlaganju dobijaju samo iz Srbije.\nSrbija će naredne sezone imati dva predstavnika u Evropi, u Evroligi će to biti Crvena zvezda, a kao i prošle sezone, učesnik Evrokupa biće Partizan.


Otvorene prijave za učešće kompanija u projektu zapošljavanja marginalizovanih grupa u Srbiji | HR Lab\nOtvorene prijave za učešće kompanija u projektu zapošljavanja marginalizovanih grupa u Srbiji\nHR Lab1 minuta za čitanje25. novembar 2020.\nProjekat Nemačke razvojne saradnje “Inkluzija Roma i drugih marginalizovanih grupa u Srbiji”, raspisao je javni poziv za mala, srednja i velika preduzeća iz cele Srbije koja imaju potrebu za novim zapošljavanjem, za učešće u programu zapošljavanja kroz obuke praktičnih veština za Rome i pripadnike drugih marginalizovanih grupa u Srbiji.\nProjekat finansira troškove obuke i pruža podršku pri regrutaciji i selekciji polaznika obuke. Više informacija možete naći na linku ispod gde se nalazi prijavni formular, prezentacija konkursa, kriterijumi koji će se ocenjivati prilikom evaluacije prijava, kao i odgovori na do sada postavljena pitanja.\nRok za prijavljivanje je produžen do 15. decembra 2020. godine, a dodatna pitanja možete uputiti na email marijana.simic@gfa-group.de.


Ona je objasnila da za dva svjedoka trebaju potvrdu adrese ili novu na koju mogu dostaviti poziv, jer na dostavljenim nisu pronađeni\nRočište na obnovljenom suđenju Huseinu Mujanoviću pred Višim sudom u Beogradu za zločine počinjene u okolini Sarajeva 1992. godine, nije održano zbog nepojavljivanja šest pozvanih svjedoka i bolesti jednog od članova Sudskog vijeća u Beogradu, piše BIRN BiH.\n“Po zamolnici Višeg suda u Beogradu, tražili ste da se pozove šest svjedoka, mi smo uputili pozive za šest svjedoka, od njih četiri su uredno obaviještena, dva nisu. Međutim, svi obaviješteni su dostavili odgovor da ne mogu pristupiti današnjem suđenju”, kazala je sutkinja Suda BiH Jasmina Ćosić-Dedović.\n“Ne samo da nemamo ispunjene pravne uslove, nego i da smo ih imali, niko se nije odazvao od svjedoka pozivu Suda”, rekao je sudija Višeg suda u Beogradu objašnjavajući da je jedan od članova Vijeća bio onemogućen pristupiti suđenju zbog lošeg zdravstvenog stanja.\nSuđenje će se nastaviti 16. novembra, kada je planirano ponovno pozivanje šest svjedoka koji se ranije nisu odazvali pozivima Suda BiH.


Nadal:"Mislio sam da meč nikada neće završiti" | TopTenis\nNadal:"Mislio sam da meč nikada neće završiti"\nRafael Nadal poražen je u epskom finalu od Novaka Đokovića na Australian Openu, u meču koji je trajao nevjerovatnih 5 sati i 53 minuta čime...\nRafael Nadal poražen je u epskom finalu od Novaka Đokovića na Australian Openu, u meču koji je trajao nevjerovatnih 5 sati i 53 minuta čime je to postao najduži meč u istoriji ovog grandslama.\n"Nevjerovatno. Pogled mi je odlazio prema satu tokom meča. Dva, tri, četiri, pet sati... Mislio sam da taj meč neće nikada završiti", osvrtao se Nadal na finale koje će se, vjerojatno, još dugo prepričavati.\n"Neću govoriti kako sam iscrpljen. Već ću govoriti o tome da sam uživao u tom meču. Kada ste fizički spremni i kada se dobro osjećate, a ja sam bio upravo takav u finalu, onda je gušt patiti. Da, uživao sam u takmičenju u svakoj sekundi tog finala. Nije mi bilo teško bilo šta. Nažalost, izgubio sam, ali sam i zadovoljan jer sam sve to izdržao. I bio do samog kraja u igri za pobjedu", kazao je Nadal priznavši da je imao mentalni problem s Đokovićem prošle godine.\n"Padao sam protiv njega zbog psihe. Ali, danas nisam imao taj problem. Nisam pao u glavi, nego zbog jednog poena koji je mogao otići na drugu stranu. Ta činjenica mi daje snagu, a svaki prošlogodišnji poraz me gurao sve dublje u rupu. To je velika razlika", kazao je Nadal.\nTopTenis: Nadal:"Mislio sam da meč nikada neće završiti"


Igre u porodici osnova za sigurne odnose između roditelja i dece - iKragujevac\nIgre u porodici osnova za sigurne odnose između roditelja i dece\nčetvrtak, 16 maj 2019 13:20\nOsnovna škola “Radoje Domanović”, bila je domaćin centralne manifestacije obeležavanja međunarodnog Dana porodice, koju je u Kragujevcu organizovalo Savetovalište za brak i porodicu Centra za razvoj usluga socijalne zaštite “Kneginja Ljubica” uz podršku grada Kragujevca. U sportskoj sali kragujevačke osnovne škole održano je finalno takmičenje u kvizu “Porodična slagalica” gde su se uz bodrenje dece i vaspitača, nadmetali roditelji 10 porodica koje su bile najbolje u takmičenjima organizovanim tokom proteklih meseca dana u predškolskim ustanovama.\nSvedoci smo toga da malo vremena u porodici provodimo zajedno, a i kada smo zajedno to vreme baš i nije dovoljno kvalitetno. Igra je kazala je Gordana Petronijević, rukovodilac Savetovališta za brak i porodicu, jedan od načina da to vreme učinimo kvalitetnim. Igre su za decu jako važne. Kroz igru se ne stvara samo emocionalno stabilna, kreativna i socijalizovana ličnost. Kroz igru deca uče da sarađuju sa drugima, razvijaju komunikaciju, uče da dele, daju i primaju osećanja, uče šta je pravedno a šta nije. Igra u porodici predstavlja bazu za sigurne odnose između roditelja i dece, objašnjava Petronijević i ističe da su takvi odnosi osnova za razvijanje prave ličnosti.\nPorodica je osnovni element svakog društva a samo zdrava i jaka porodica su budućnost za svaku zajednicu i za naš grad, rekla je dr Goradana Damnjanović član Gradskog veća za zdravstvenu i socijalnu zaštitu. Međunarodni dan porodice i ova manifestacija su prilika da podstaknemo i nas i vas na promišljanje o snazi i temelju koji porodica predstavlja za jedno društvo. Porodica je gnezdo ljubavi, topline, rasadnik poštovanja, osnovnih ljudskih vrednosti i dostojanstva kazala je Damnjanović i svima u sistemu obrazovanja, predškolskih ustanova, pojedincima, roditeljima, koji tokom čitave godine brinu o deci i njihovom odrastanju čestitala Dan porodice i zahvalila se što doprinose unapređenju kvaliteta porodičnog života.


NEKADA TMURNI PARK PORED LIMA DANAS PARK "SUNCE" | Budim Info\nNEKADA TMURNI PARK PORED LIMA DANAS PARK „SUNCE“\nPark kod Lima u MZ Stari grad (koji su građani nazvali „Sunce“), u okviru kojeg je napravljeno dječije igralište, obnovljen mobilijar, nova rasvjeta, postavljene nove ploče, sređen drvored, zasađeno novo cvijeće, danas sija posebnim sjajem.\nNekada je samo ličilo na Park, sa pohabanim pločnjakom koji vodi kroz zapušteni drvored, polomljene klupe bez svoje stvarne namjene, pokušaj dječijeg igrališta bez svoje stvarne funkcije…i poneka sijalica, jer su ostale bile razbijene a nadležni organi nemarni i sa nekim drugim planovima koji su bili sve samo nisu ukazivali na to da treba nešto opšte korisno uraditi i srediti.\nDanas, zahvaljujući Opštini Berane i naporima iste da kroz projekte privuku strane investitore i naprave nešto što građani Berana zaslužuju.\nIgralište napravljeno po evropskim standardima koje privukuje pažnju velikog broja djece i roditelja, lijepo uređen pločnjak, cvijeće koje se sadi i održava, očuvane klupe, i adekvatna rasvjeta, novi mobilijar i podzemni automatski sistem za navodnjavanje zelenih površina, danas sijaju posebnim sjajem i opravdavaju naziv ovog mjesta – Park „Sunce“.\nOvo je samo jedno u nizu mjesta u našem gradu koje danas izgleda dostojno naših građana, a sve to zahvaljujući Opštini Berane.\nUređenje ovog parka u samom centru grada značajno je prije svega za naše najmlađe sugrađane, zbog sadržaja za njih, a onda i za sve građane Berana. Očekujemo da će se nastaviti sa sređivanjem grada i da će sve više biti uređenih djelova, kako bi građani svih starosnih dobi mogli da se lijepo osećaju i uživaju.


NIS organizator stručne konferencije naftno-gasnih kompanija - SportSport.ba\nNIS organizator stručne konferencije naftno-gasnih kompanija\nPiše: Sponzorski tekst 10.10.2017., 13:23\nNaftna industrija Srbije, jedna od najuspješnijih energetskih kompanija u jugoistočnoj Evropi i međunarodna konsalting kompanija IHS Markit, organizovale su u Banjaluci konferenciju CEEC Scout Meeting, jedan od najvećih regionalnih skupova predstavnika kompanija naftno-gasnog sektora koje posluju u Centralnoj i Istočnoj Evropi, kao i Kaspijskom regionu.\nInicijator skupa koji je održan od 5. do 7. oktobra bio je Blok „Istraživanje i proizvodnja“ NIS-a.\nNIS grupa, koja angažuje oko 11.000 radnika, jedan je od najvećih vertikalno integrisanih energetskih sistema u jugoistočnoj Evropi. Osnovne djelatnosti NIS-a su istraživanje, proizvodnja i prerada nafte i gasa, promet širokog asortimana naftnih i gasnih derivata, kao i realizacija projekata u oblasti petrohemije i energetike. U oblasti istraživanja i proizvodnje nafte i gasa NIS sprovodi aktivnosti na teritoriji Srbije, Bosne i Hercegovine, Rumunije, Mađarske i Angole. U Srbiji NIS posjeduje modernu Rafineriju nafte u Pančevu. NIS grupa upravlja mrežom od više od 420 benzinskih stanica na teritoriji Srbije, Bosne i Hercegovine, Bugarske i Rumunije. Predstavništva NIS-a otvorena su i u Rusiji i Hrvatskoj, a NIS je prva srpska kompanija koja je otvorila svoju kancelariju u Briselu.\nNIS je u 2010. godini sa ruskom kompanijom „Njeftegazinkor“ učestvovao u osnivanju preduzeća „Jadran Naftagas“ koje posjeduje koncesiju za istraživanje i korišćenje ugljovodonika (sirove nafte i gasa) na teritoriji Republike Srpske. Ugovor o koncesiji zaključen je 2011. godine između preduzeća „Jadran-Naftagas“ d.o.o. Banja Luka, kao koncesionara s jedne strane, i Vlade Republike Srpske – Ministarstva industrije, energetike i rudarstva, kao koncedenta s druge strane. Koncesija je dobijena na period od 28 godina.\nCEEC Scout Group (Central-Eastern Europe and Caspian Scout Group) je udruženje naftnih i gasnih kompanija koje posluju u Centralnoj i Istočnoj Evropi, kao i Kaspijskom regionu. Cilj Udruženja je razmjena iskustava i saradnja u oblasti istraživanja i proizvodnje nafte i gasa. Grupa je osnovana 1994. godine i trenutno ima više od 80 članica. Koordinator grupe je međunarodna konsalting agencija IHS Markit sa sjedištem u Londonu.


Evo šta je Novaku doneo trofej na US Openu! - Sportske.net\nSrbin napredovao na ATP rang listi, izjednačio rezultat Pita Samprasa i preskočio Rodžera Federera.\nATP - Federer postaje "laka meta", može li Nole da preskoči Nadala?Svi na jednom mestu - Novakova kolekcija Grend slem trofeja sada izgleda ovako!Stari znanci i poznati poklič - "This is Sparta!"Đoković: "Učite iz teških trenutaka, ovde sam zahvaljujući onima koji me vole"Pljušte čestitke - Evo ko je požurio da kaže BRAVO Novaku!\nTrijumfom u finalu US Opena najbolji srpski teniser Novak Đoković stigao je do trećeg trofeja na poslednjem Grend slemu sezone.\nU svom osmom finalu na US Openu Novak Đoković je savladao Huana Martina Del Potra pa će od ponedeljka boraviti na trećem mestu ATP rang liste, odmah iza Rafaela Nadala (8750) i Rodžera Federera (6900).\nĐokoviću je ovo bio 14. trofej na Grend slem turnirima, pa sada može da kaže da stoji uz rame legendarnom Pitu Samprasu koji je osvoji isto toliko titula na najvećim turnirima.\nIspred Novaka Đokovića po broju Grend slem titula ostaju Rodžer Federer (20) i Rafael Nadal (17), ali se srpski teniser približio dvojici pomenutih osvajanjem Vimbldona i US Opena.\nTrijumf na US Openu omogućio je Novaku Đokoviću da preskoči Rodžera Federera i ponovo zauzme prvo mesto na listi tenisera sa najvećom zaradom od turnira.\nNovak je pobedom na US Openu zaradio 3.8 miliona dolara i tako stigao do 119,133,192.00 dolara inkasiranih isključivo od nagrada na turnirima.


Veliki ruski trgovinski lanci 10. i 11.marta dolaze u Srbiju\nM. D. 6. marta 2016. 06:00\nVeliki ruski trgovinski lanci koji su zainteresovani za saradnju sa srpskim proizvođačima, pre svega u oblasti prehrambene industrije, posetiće Srbiju 10. i 11. marta, najavili su danas organizatori treće međunarodne privredne izložbe „Ekspo-Rusija Srbija 2016“ na kojoj će učestvovati više od 100 kompanija iz Rusije.\nMeđu trgovinskim lancima iz Rusije biće i drugi najveći trgovac u Rusiji sa kojim domaći proizvođači još nisu sarađivali – „X5“.\nPredsednik organizacionog odbora „Ekspo Rusija Srbija 2016“ David Vartanov je rekao da će na izložbi učestvovati više od 100 kompanija iz različitih regiona Rusije koje se bave energetikom, transportom, vazdušnim i železničkim saobraćajem, građevinom, poljoprivredom, industrijom nafte i gasa, farmacijom, telekomunikacijama, turizmom, bankarstvom i drugim oblastima.\n„Ruska preduzeća napuštaju saradnju sa turskim kompanijama i okreću se većoj saradnji sa firmama iz Srbije“, poručio je Vartanov.\n„Trenutno se radi na ispitivanju mogućnosti da srpska predzeća koja porizvode autodelove rade za ruske kompanije, kao što su Vaz, Kamaz i druge“, naveo je on.\n„Imaćemo uskoro mnogo veći broj ruskih turista. Srbija tu može puno da pruži, a posebno srdačnost i atmosfera dobrodošlice koja je u našoj zemlji prisutna prema ruskim turistima“, naglasio je Božović.\nOrganizator izložbe „Ekspo-Rusija Srbija 2016“ je ruski Zarubež-Ekspo, a biće održana uz podršku ambasada dve zemlje i državnih organa.


Pahor: Ako ispunite uslove, spremni smo da ubedimo pet članica EU da priznaju Kosovo | KoSSev\nPonedeljak 12. februar 2018, 21:04\nIzvor: RTK2/Rtv Kim/KoSSev\n"Ako Kosovo bude ispunilo uslove, ako i dalje ima iskrene razgovore sa Beogradom i ako poštuje postignute sporazume, mi nemamo razloga da ga ne podržimo. Mi smo kao prijatelji Kosova spremni da ubedimo pet članica EU da priznaju nezavisnost Kosova" - kazao je predsednik Slovenije, Borut Pahor. On boravi u zvaničnoj poseti Kosovu. Danas se sastao sa kosovskim predsednikom, Hašimom Tačijem, a sutra će govoriti pred poslanicima u kosovskoj skupštini.\n"Očekujem da će Kosovo ratifikovati Sporazum o razgraničenju sa Crnom Gorom, da će poštovati postignut sporazum između Beograda i Prištine u Briselu i da će formirati Zajednicu srpskih opština," kazao je Pahor takođe.\n"Niko ne može da kaže kada će se i na koji način završiti razgovori, ali je bitno da sporazumi budu uzajamno poverljivi i da se poštuju."\n"Pomažući jedni drugima u regionu Zapadnog Balkana doprinećemo miru, bezbednosti, blagostanju i evroatlantskoj perspektivi ovog regiona" - saopšteno je iz kosovskog predsedništva.\nTači: Uvek ćemo vam biti zahvalni\nHašim Tači je, sa druge strane, podsetio da je Slovenija "jedna od prvih zemalja" koje su priznale jednostrano proglašenu nezavisnost Kosova:\n"Uvek ćemo biti zahvalni na priznanju koje ste dali Kosovu."\n"Kosovo je izgradilo sjajne odnose sa svim susedima," kazao je i istakao da Kosovo, kako je rekao, sarađuje sa Srbijom i da će se potruditi da ispoštuje sve sporazume postignute u Briselu.\n"Kosovo nije Katalonija, a Srbija nije Španija"\n"Ostao je formalni akt priznanja. Zato se mi nadamo da će Grčka, Slovačka, Rumunija, Kipar i Španija priznati Kosovo. Mi smo naglasili da svaki pokušaj da se napravi paralela između Kosova i Katalonije nije moguć, jer Kosovo nije Katalonija, a Srbija nije Španija. To se ne može porediti, zbog toga smatram da se Strategija o proširenju Zapadnog Balkana Žana Kloda Junkera, o kojom sam razgovarao sa gospodinom Pahorom, može ispraviti, odnosno dopuniti. Nije tajna da je Kosovo više očekivalo."\n"Drago mi je što su slovenački investitori prisutni na Kosovu i koristim priliku da pozovem sve koji žele da investiraju na Kosovu da to učine."\nPočetkom meseca održana zajednička sednica Vlade Srbije i Vlade Slovenije, Brnabić sa Pahorom: Dobra i politička i ekonomska saradnja\nPahorovoj poseti Prištini prethodila je i četvrta zajednička sednica Vlade Srbije i Vlade Slovenije, na Brdu kod Kranja, kojoj su predsedavali premijeri dve države, Ana Brnabić i Miro Cerar, koja je održana 1. februara.\nNa sednici dve vlade razmatrani su zajednički projekti, mogućnosti za investicije, situacija u regionu, kao i nastavak dijaloga o sukcesiji, odnosno podeli imovine nekadašnje SFRJ. Sednici dve vlade su prethodili bilateralni susreti resornih ministara i njihovih kolega iz Slovenije. Potpisana su i četiri nova sporazuma, javio je tada RTS.\nPahor se takođe sastao sa predsednicom Vlade Srbije u Ljubljani, gde su razgovarali o, kako je saopšteno iz ove vlade - "aktuelnim političkim temama u regionu Zapadnog Balkana".\n"Na sastanku je zaključeno da su Srbija i Slovenija posvećene unapređenju saradnje kroz otvoreni politički dijalog i uzajamnu podršku u važnim pitanjima" - saopšteno je tada takođe.\nNa kraju zvanične posete Sloveniji, premijerka Ana Brnabić ocenila je, kako je preneo tada RTS - da je saradnja Srbije sa Slovenijom dobra i u političkom i u ekonomskom pogledu, kao i da srpske kompanije imaju sve veći prodor na slovenačko tržište.


EXPRES - Kosovo i Albanija sa najvišim indeksom korupcije u regionu\nKosovo i Albanija sa najvišim indeksom korupcije u regionu\nAlbanija i Kosovo su najkorumpiranije "zemlje"/teritorije u regionu, pokazao je indeks o percepciji za korupciju za 2015. godinu koji je uradio portal koji se bavi borbom protiv korupcije u svetu - Transparency International. Istraživanje je obuhvatilo 168 zemalja, a Albanija i Kosovo se nalaze među onim zemljama/teritorijama sa višim indeksom percepcije o korupciji i to među zemljama Afrike i manjim zemljama Azije. Somalija je zemlja sa najvišom korupcijom na svetu, prema ovoj organizaciji, a Danska, Finska i Švedska sa najnižom.\nVest o visokoj korupciji na Kosovu i Albaniji preneli su i albanski mediji. Ipak, jedan od njih, portal Albeu.com tvrdi da je Albanija načinila veći napredak u odnosu na 2014, pomerivši se sa 110. na 88. mesto. Kosovo je prošle godine bilo na 110. mestu, a sada je na 103.\nSrbija se nalazi na 71. mestu, Bosna i Hercegovina na 76., a niži indeks o percepciji korupcije imaju Makedonija i Crna Gora, koje su na 66, odnosno 61. mestu.\nMore in this category: « Vučić: Suficit iznosi 250 miliona evra\tAgencija za privatizaciju danas prestaje da radi »


Tematska otvorena vrata „Zašto suđenja dugo traju“ održana su 26.septembra 2019. godine u Osnovnom sudu u Pančevu na kojem su sudije i tužioci razgovarali sa građanima o radu suda kao i o problemima koji su doveli do toga da suđenja dugo traju. Učesnici na skupu bili su Jasmina Petrović, Predsednica Osnovnog suda u Pančevu, Marijana […]\nTematska otvorena vrata pod nazivom „Zašto suđenja dugo traju?“ održana su 19. septembra 2019. godine u prostorijama Osnovnog suda u Kraljevu. Cilj ovog događaja je ostvarivanje neposrednog kontakta i komunikacije između građana i predstavnika sudskih institucija, a pre svega otklanjanje predrasuda i negativnih stavova koje građani imaju prema radu suda, odnosno upoznavanje građana sa svim […]\nTematska otvorena vrata “Zašto suđenja dugo traju“ održana su u Leskovcu 6. septembra 2019. godine na kojima su sudije Osnovnog suda u Leskovcu razgovarale sa građanima o radu tog suda i problemima koji dovode do toga da se suđenja odlažu. Predsednik suda Miodrag Janković upoznao je građane sa organizacijom suda navodeći da je to jedan […]\nTematska otvorena vrata “Zašto suđenja dugo traju” održana su 30.avgusta u Osnovnom sudu u Šapcu. Ovo je peti skup ovog tipa koji se organizuje u okviru projekta “Otvorena vrata pravosudja” sa ciljem da se građanima približi rad suda i tužilaštva. Govornici na skupu su bili Milorad Maleteć, vršilac funkcije Predsednika suda, Svetlana Dimitrijević, sudija Osnovnog […]\nTematska otvorena vrata “Zašto suđenja dugo traju“ održana su u Osnovnom sudu u Zrenjaninu 21.08.2019. godine sa ciljem da se sudije kroz direktnu komunikaciju približe građanima i da se otvoreno razgovara i razmenjuju iskustva o funkcionisanju pravosuđa. Zlatoje Ankić, predsednik Osnovnog suda u Zrenjaninu, izrazio je zahvalnost što je Zrenjanin među gradovima koji učestvuju u […]\nBlizu 70 građana Niša imalo je u utorak 16. jula po mnogo čemu jedinstvenu priliku, da razgovaraju sa nosiocima pravosudnih funkcija o problemima u radu pravosuđa i problemima građana sa pristupom pravdi, na Tematskim otvorenim vratima na temu “Zašto suđenja dugo traju“, organizovanim u zgradi Osnovnog suda u Nišu. U saradnji sa Vrhovnim kasacionim sudom i Osnovnim […]


Prvi nalazi istraživanja o karijernom vođenju zaposlenih - Istraživačke aktivnosti\nPrvi nalazi istraživanja o karijernom vođenju zaposlenih\nDa li se u kompanijama podržava karijerni razvoj zaposlenih i na koji način? Kako se zaposleni u ljudskim resursima pripremaju da obavljaju aktivnosti karijernog vođenja i savetovanja? Šta je potrebno ostvariti kako bi razvoj karijere zaista bio celoživotni i više zaposlenih imalo priliku da dobije kvalitetne usluge karijernog vođenja? Ovo su neka od pitanja na koje BOŠ nastoji da da odgovor kroz istraživanje koje je započeto u okviru međunarodne inicijative CONNECT! Povezivanje karijernog vođenja i savetovanja i razvoja ljudskih resursa u kompanijama kroz visoko obrazovanje i obuke.\nSlaba zastupljenost podrške karijernog razvoja zaposlenih\nPrva faza istraživanja predstavlja pregled postojećih analiza, inicijativa i resursa u vezi sa ovom temom, koja se sprovodi u Nemačkoj, Italiji, Grčkoj, Austriji, Holandiji i Srbiji. Pregledom istraživanja sprovedenih u ovoj oblasti, utvrdili smo da u Srbiji kompanije nedovoljno koriste tehnike karijernog razvoja svojih zaposlenih. Razlozi za to pripisuju se nedostatku savremenih saznanja iz oblasti menadžmenta i organizacije, praćene nedostatkom finansijskih sredstava za njihovu implementaciju.\nNajzastupljenije metode za razvoj karijere zaposlenih su različite obuke na radu, umrežavanje i mentorstvo što srpske kompanije donekle ostavlja u zaostatku za evropskim prosekom u pogledu primene nekih drugih metoda kao što su sastavljanje planova za identifikovanje i karijerni razvoj zaposlenih koji će preuzeti poziciju menadžera koji će prestati sa radom (eng. succession plans), pravljenje posebnih šema razvoja za uspešne zaposlene (eng. “high flier” schemes) i koučinga. Ipak, identifikovali smo i neke od slučajeva inovativnih praksi za podršku programima razvoja karijere zaposlenih, koje su kreirane u nekoliko većih kompanija. Primer je upotreba„design thinking“ metode u osmišljavanju podrške za razvoj karijere zaposlenih.\nNedovoljna priprema stručnjaka za podršku razvoja karijere zaposlenih\nVažno pitanje koje analiziramo je vezano za to koliko su zaposleni u sektoru ljudskih resursa i karijerni praktičari pripremljeni da podržavaju karijerni razvoj zaposlenih. Analizom studijskih programa koji pripremaju studente za zapošljavanje u sektoru ljudskih resursa, utvrdili smo da neki od njih imaju sadržaje vezane za razvoj karijere, ali u okviru njih nisu uvek uključena savremena teorijska i metodološka znanja iz oblasti karijernog vođenja. Kako trenutno ne postoje studijski programi za karijerne savetnike, izvesno je da i karijerni praktičari nemaju puno prilike za razvoj znanja iz oblasti ljudskih resursa.\nU narednom periodu BOŠ istraživački tim će nastaviti sa prikupljanjem podataka na ovu temu. Rezultati sprovedenog istraživanja u svih šest zemalja u kojima se sprovodi biće dostupni putem sajta projekta https://connect-erasmus.eu/.


Semperit 255/50 R19 Speed-Life SUV\nNaslovna > Automobili > Volkswagen > I.D. Serija > Novi električni luksuzni terenac\nNovi električni luksuzni terenac\nPotpuno električni Volkswagenov SUV ID.6 je snimljen tokom testne vožnje na Alpima...\nOvaj električni SUV bi se u toku iduće godine trebao naći na kineskom tržištu, a još uvije nema tačnih informacija kada bi mogao biti dostupan evropskim kupcima. Konceptualni model Roomzz je prvi put prikazan na sajmu automobila u Šangaju 2019. godine, i po svemu sudeći ovaj razvojni model je zadržao većunu stilskih karakteristika izložbenog koncepta.\nZadnji dio vozila izgleda gotovo identično kao na novom SUV-ju ID.4, doduše uvećan u skladu sa proporcijama ovog automobila. VW je koristio sličan dizajn osvjetljenja i rasporeda vrata prtljažnika, dok je zadnji spojler „preslikan“ sa manjeg „rođaka“. Dizajn kabine će dijeliti sličnosti sa modelima iz ID serije, tako da se može očekivati isti digitalni instrument klaster i visoko postavljeni infotainment sistem. Kupci bi takođe trebali dobiti sistem ambijentalne rasvjete kabine u kompletu sa ekološki prihvatljivim materijalima kao što je ArtVelours presvlaka izređena od reciklirane plastične ambalaže.\nKao i ostala električna vozila iz VW porodice, ID.6 će se bazirati na MEB platformi kompanije. Najsnažniji model će biti opremljen sa parom elektromotora (po jedan naprijed i nazad) koji bi trebali isporučivati oko 306 KS i omogućavati ubrzanje od nule do 100 km/h za manje od sedam sekundi. Iako još uvijek nema zvaničnih podataka oko baterije, poznato je da je ID. Roomzz koncept bio opremljen baterijom od 82 kWh za koju VW tvrdi da omogućava autonomiju od 450 kilometara. Vjerovatno će biti osiguran i sistem za brzo punjenje od 150 kW, koji će omogućiti da baterija dostigne 80% kapaciteta za samo 30 minuta.\nKao i kod ID.4, kupcima bi se mogao takođe ponuditi osnovni jednomotorni pogonski sklop jačine 204 KS i manjih baterija između 45 i 77 kWh što omogućava fleksibilna MEB platforma.


Ekonomsko osnaživanje žena ključno u prevenciji nasilja nad ženama | UNDP u Srbiji\nEkonomsko osnaživanje žena ključno u prevenciji nasilja nad ženama\nBEOGRAD, 25. februara 2016. (Beta) Ekonomsko osnaživanje žena jedan je od ključnih faktora prevencije i zaštite od nasilja nad ženama, istaknuto je danas na konferenciji u kulturnom centru Reks u Beogradu.\nPotpredsednica Vlade i predsednica Koordinacionog tela za rodnu ravnopravnost Zorana Mihajlović rekla je da se borba protiv nasilja nad ženama ne završava u sigurnoj kući, već ekonomskim osnaživanjem žena i zapošljavanjem koje će im omogućiti da se ne vraćaju u dom nasilniku. Mihajlović je navela da rodna ravnopravnost počinje u porodici, a da se završava na tržištu rada. "Gotovo 80 posto žena se vraća u dom nasilnika i mogućnost da se zapošljavaju i da izdržavaju sebe i decu, je ono na čemu zajedno možemo da radimo i za to postoje planovi", navela je Mihajlović.\nOna je navela da je potrebno da se izmeni zakonska regulativa i da se usklade krivični i porodični zakonik, kao i da se stvore olakšice i ambijent za žensko preduzetništvo. "Kada uspemo da približimo stopu zaposlenosti žena, muškoj stopi zaposlenosti, moći ćemo da govorimo o ravnopravnosti", istakla je Mihajlović. Kako je navela, i sama je kao žena na svojoj koži osetila i na fakultetu, stranci i na poslu koliko je ženi teže u današnjem društvu.\nPredsednik Fonda B92 Veran Matić rekao je da je taj fond pri sigurnoj kući u Somboru izgradio plastenik za uzgajanje organskog povrća odnosno osnovao je socijalno preduzeće , čija je svrha obezbedjivanje usluge kontinuiranog obrazovanja žena. Kako je naveo, važno je da se žene osnaže da mogu i samostalno da rade i žive van okruženja nasilnika. On je istakao da su žene neiskorišćeni potencijal Srbije.\nZamenica stalne predstavnice UNDPa Stelijana Nedera kazala je da je partnerska saradnja svih institucija i društva uslov da se pomogne ženama i istakla da nasilje nad ženama nije privatna stvar već društveni problem, kojim treba da se bavi svako od nas.\nProjekat "ONAsnaživanje" sprovodi Fondacija B92 u saradnji sa SMART kolektivom i centrom za socijalni rad Sombor. Na konferenciji su ucestvovali predstavnici centara za socijalni rad, sigurnih kuća, ženskih udruženja i organizacija koje se bore protiv nasilja nad ženama.


„Bambi-Soko“ drugi na fudbalskom turniru na Zlatiboru | 058.ba\nSRNA - 12. јануара 2014.\t058.ba\nVIŠEGRAD – Ekipa „Bambi–Sokola“, kao fudbalska sekcija Srpskog sokolskog društva „Soko“ iz Dobruna kod Višegrada, osvojila je danas drugo mjesto na turniru na Zlatiboru na kojem su učestvovala 24 tima iz Srbije, Crne Gore i Republike Srpske.\nDjeca iz Dobruna su u finalnoj utakmici izgubila od ekipe „Crvene zvezde“ iz Užica.\n„Uspjeh mladih fudbalera iz `Bambi-Sokola` je utoliko veći što su na božićnom turniru učestvovali podmlaci `Crvene zvezde`, `Partizana`, `Vojvodine` i užičke `Slobode`, a za igrača ovog takmičenja praglašen je naš fudbaler Boris Tanović“, rekao je predsjednik sekcije „Sokola“ Aleksandar Govedarica.\nU „Bambi-Sokolu“ treniraju 73 mlada fudbalera.\nОзнаке: Aleksandar Govedarica, Bambi-Soko, Boris Tanović, Dobrun, fudbal, turnir


Da li će nepoznati investitor da sanira štetu Vračarcima | Sremska Mitrovica - Info\nDa li će nepoznati investitor da sanira štetu Vračarcima\nSudbina stanara Vidovdanske 2a na Vračaru, koji su usled radova na gradilištu pored svoje zgrade ostali bez krova nad glavom, i dalje je nezavisna. I dok je, po zakonu, investitor dužan da obezbedi smeštaj stanarima, advokat Ivan Ninić ističe da se postavlja pitanje koliko je to moguće, s obzirom da je ponuđač radova firma sa kapitalom od svega 100 dinara.\nIstaknuti pravnik Ivan Ninić za Nova.rs objašnjava koja prava imaju oštećeni građani Vračara na adresi Vidovdanska 2a.\n„Za nastalu štetu vlasnicima stanova, odnosno zgrade koja se urušila na susednoj parceli, solidarno odgovaraju investitori i izvođač radova i tu je zakon jasan. Često se događa da izvođači radova, posebnim ugovorom, angažuju podizvođače, koji prema zakonu i sudskoj praksi takođe imaju solidarnu odgovornost, a po pravilu tzv. objektivne odgovornosti zbog obavljanja opasne delatnosti. Problem je samo što u našem pravosuđu ti sporovi traju godinama i uvek je konačan ishod neizvestan zbog nesolventnosti tuženih lica“, ističe Ninić.\nU svakom slučaju, prema njegovim rečima, investitor je dužan da stanarima obezbedi adekvatni smeštaj, međutim, ističe da ne zna koliko je to moguće, ako se uzmu u obzir podaci o firmi koja je izvođač radova.\n„U ovom slučaju investitor je dužan da obezbedi hotelski ili drugi adekvatan smeštaj oštećenim vlasnicima stanova. Ukoliko to odbije da učini, vlasnici stanova mogu sami rešiti pitanje nužnog smeštaja, a potom svoja prava na naknadu štete ostvariti u sudskom postupku. Važno je samo da sačuvaju sve račune da bi mogli da dokažu visinu troškova koje su imali. Materijalna šeteta se sastoji u troškovima privremenog smeštaja i u troškovima kupovine novih stanova iste površine u istoj zoni, jer postojeća zgrada više nije za upotrebu“, tvrdi Ninić i dodaje:\n„Kada analiziramo javno dostupne podatke da su investitori fizička lica i firma čiji je osnivački kapital 1.000 dinara, a da radove izvodi firma koja nema nikakve reference u građevinarstvu i ima kapital od 100 dinara, onda to dodatno baca senku na celu priču. Oštećenim stanarima ostaje samo da veruju da će stvarni investitor „iz senke“ demonstirati dozu ljudskosti i nadoknaditi im svu štetu, nezavisno od ovih formalnih imena koja se pijavljuju u papirima. A, što se tiče krivične odgovornosti, vreme će pokazati da će krivična prijava biti odbačena i da niko neće snositi bilo kakvu odgovornost, što će se pravdati činjenicom da, na sreću, nema ljudskih žrtava“, navodi advokat.\nNinić za Nova.rs navode i da se pomenuti objekat nije sam od sebe urušio i ukazuje na institucionalni problem u Srbiji – danas, po svemu sudeći, svako može dobiti građevinsku dozvolu.\n„Nije se zgrada sama od sebe urušila, već je to posledica javašluka, odnosno „skraćenih“ procedura u želji da se uštedi novac na nabavci šipova i dodatne zaštite prilikom izvođenja radova. U takvim situacijama gotovo uvek se zanemaruje uloga nadzornog organa koji ima kontrolnu funkciju, a vidimo da se do sada uopšte nije javno ogašavao. Zakon o planiranju i izgradnji propisuje da kada građevinski inspektor utvrdi da je postupanje lica sa odgovarajućom licencom u suprotnosti sa propisima, odnosno pravilima struke, dužan je da o tome obavesti nadležni organ i organizaciju koja je izdala licencu radi utvrđivanja odgovornosti. Eto sada posla i za Inženjersku komoru Srbije, da preispitaju kome daju licence“, kaže Ninić.\nIpak, ističe da poslednjih godina u Beogradu investitor može da bude ko god želi.\n„Urbanistički haos koji godinama generiše gradska vlast je srž problema. Svako je danas u Beogradu investitor a do juče pas nije imao za šta da ga ujede. Izvođači radova su firme koje od građevinske mehanizacije imaju samo „Audi“ i sekretaricu, a podizvođači su male zanatske radnje. Potrebama takvima se prilagođavaju urbanistički planovi i fingiraju požari, a inspekcijske službe sve to nemo posmatraju“, navodi on i ističe:\n„Neka gradilišta se uopšte ne kontrolišu, pa čak i tamo gde se kontroliše, radovi se nastave uprkos eventualnoj zabrani. Svaka beogradska opština ima šerifa koji je zadužen za neometanu divlju gradnju. Sistem je do te mere kontaminiran da se čak antidatiraju, odnosno prodaju stari brojevi predmeta radi ozakonjenja nelegalnih objekata novijeg datuma“, kaže naš sagovornik.\nPodsetimo, zgrada na Vračaru urušila se u petak zbog gradilišta, na kojem se izvode radovi. Zbog urušavanja zgrade, stanari su bili prinuđeni da napuste svoje domove.\nPovodom pomenutog slučaja, ali i bahate gradnje u Beogradu, stanari Vračara juče su održali protest ispred zgrade Opštine Vračar.\nRelated Items:Featured2, urušavanje zgrada, vračar\nMinistar policija povukao Nacrt zakona o unutrašnjim poslovima!


Automobilski gigant otpušta 30.000 radnika?! - Istok\nAutomobilski gigant otpušta 30.000 radnika?!\nVolkswagen, takođe, razmatra uključivanje svojih poslova punjenja automobila i energije pored postojećih IPO planova /Incijalna javna ponuda/ za svoje odjeljenje akumulatora /baterija/, izjavio je glavni direktor za tehnologiju Thomas Schmall za magazin “Manager”.\nSchmall je naglasio da još ništa nije odlučeno i da će vjerovatno proći dvije godine prije nego što se nove kompanije osnuju i budu spremne za berzu.\n“Takođe moramo razmišljati u smislu cjelokupnih sistema”, napomenuo je on, misleći na “Teslin” kompleks po sistemu “sve na jednom mjestu” sa sopstvenom mrežom za punjenje, solarne sisteme za zelenu električnu energiju i polise osiguranja automobila.\nPoljska ušla u dosad najveću konfrontaciju s EU: ‘Ustavni sud doveo je zemlju na put prema Polexitu’\nPoljska je ušla u dosad najveću konfrontaciju s Evropskom unijom, koja bi mogla imati dalekosežne posljedice ne samo za tu zemlju nego i za samu ... Read More\nUpadljiv je izostanak američkih milijardera Džefa Bezosa, Ilona Maska, Bila Gejtsa i Vorena Bafeta, čije se bogatstvo mjeri stotinama milijardi Kako to da u “Pandorinim ... Read More\nU Rumuniji pala vlada: Florin Čitu više nije premijer\nRumunski parlament je danas velikom većinom glasova srušio devetomesečnu manjinsku vladu premijera Florina Čitu. Rumunija je već mesec dana u političkoj pat poziciji, preteći njenom ... Read More\nNEWER POSTVlada Republike Srpske neće garantovati za Pavlovićev kredit\nOLDER POSTOglasili se i iz Delegacije EU i poslali poruku


BitAngels naziva tri globalna startupa na Shovcase na novcu 20-20 | RS.democraziakmzero.org\nBitAngels je objavio tri dobitnika globalnom pokretanje takmičenja, od kojih je gornji dva su postavljeni da prikaže na predstojećem novca 20/20 konferenciji u jednoj manifestaciji CoinDebut.\nIndija-based pre lansiranja mobilni Bitcoin novčanik ZebPai dobila prvo mesto i najbolju prezentaciju; Ostin, Teksas zasnovan Factom, a "dokaz o postojanju" tehnologije za praćenje i revizije dokumenata kroz blok lanca, postavljen drugi i bio priznat kao najbolji pre lansiranja kompanija; i: Mountain Viev, Kalifornija-baziran Rivetz, programer hardvera na bazi bezbednosti proizvoda za Bitcoin i drugim protokolima na trećem mestu.\nCoinAgendais konferenciju za Bitcoin i criptocurrenci investitora koji se održava svake godine u Las Vegasu, nedaleko Bitcoin tjedna Las Vegas, koji je ove godine uključuje rudarskog konferenciju Hashers Sjedinjene i unutar Bitcoins Međunarodnom trgovinskom sajmu.\nOve godine takmičenje, uređen u kombinaciji sa Bitcoin anđeo investitor grupe, održan je 8.-9. Oktobra. Takmičari su ocenjeni od strane sudskog veća koje je obuhvatalo kapitalista Mat Roszak od Talli kapitala, Vilijam Kuiglei iz Clearstone poduhvatima i Pantera Capital Stephen Vaterhouse.\nMajkl Terpin, CoinAgenda producent i BitAngels suosnivač, rekao je pobednika:\n"Bili smo oduševljeni kvalitetom preduzeća koji su predstavili. VC Panel je takođe veoma impresioniran, zove ga čini jednim od najboljih selekcija ranog stadijuma Bitcoin kompanije su oni negde videli."\nTerpin rekao da su mnogi VCS pogledati kvalitet konkurentskih timova, veličine tržišta priliku da prezentuju i na nivou branjivu inovacija oni donose, i da su svi pobednici upoznao svaki kriterijum.\nOn je objasnio da su ucesnici ceni kredibilitet koji ZebPai doveo do takmičenja.\n"U slučaju ZebPai, [panelisti] dopalo da je osnivanje tim je ranije izgradio uspešne kompanije, uključujući i najveće Bitcoin razmene u Indiji", rekao je on.\nFactom omogućava distribuciju, nepromenljive knjige za praćenje transakcija i tvrdi da je u stanju da obezbedi hiljade transakcija u jednoj hash i eliminiše blok lanac "nadimanje". U septembru, saopštila je kompanija CoinDesk da Factom je u procesu rebranding iz NotariChains projekta.\n"Sa Factom, to je bila čista potencijal da bude u stanju da veže sve podatke na svetu u bloku lanac u spakovane, ali pretraživati, formatu koji ima veliko realne aplikacije. Od medicinske evidencije nepokretnosti, u kombinaciji sa timom featuring neki od najboljih boraca u povoju Bitcoin 2.0 prostoru. "\nNa kraju, on je rekao da Rivetz pokazao "faktora džinovski tržišne mogućnosti". Kompanija nudi novčanika prodavce sa prvim Trusted Ekecution Bitcoin tastera za životnu sredinu-osigurana, čime se omogućava korisnicima pametnih telefona, tableta, kompjutera i svim drugim uređajima koji koriste pouzdani računarske standard da bezbedno transakcije vezane za njihov identitet na više kanala.\nBitAngelsis prvog globalnog inkubatora koji isključivo fokusira na ranoj fazi Bitcoin odnose na startup i valutne ekosistema digitalni, dajući im resursa, finansiranje i vođenje od strane mentora u svojoj svetskoj mreži da počnu svoj biznis i vidi ga kroz ostvarenja.\nU aprilu, on je zatvorio 10.000 BTC fond, a zatim u vrednosti od $ 4.6m, posvećen kompanijama koje rade na decentralizovanim platformi koji koriste tehnologiju blok lanca Bitcoin je.


Šef kontrole letenja SAD podneo ostavku\nKontrolni toranj Nacionalnog aeodroma "Ronald Regan" u Vašingtonu.\nŠef američke Organizacije za vazdušni saobraćaj Henk Krakovski, podneo je ostavku posle novih otkrića o kontrolorima leta koji spavaju na poslu.\nPrethodno je saopšteno da je kontrolor leta u zapadnoj državi Nevadi spavao u sredu rano ujutru, dok je mali medicinski avion sa nekoliko članova posade pokušavao da sleti. Najmanje dva slična incidenta prijavljena su u SAD ove godine.\nŠef američke Savezne uprave za avijaciju, Rendi Bebit, saopštio je da takvi incidenti moraju da odmah prestanu da se dešavaju. On je dodao da, zbog tih problema, mnogi dovode u pitanje sposobnost agencije da garantuje njihovu bezbednost. Bebit je najavio da sprovodi “detaljnu reviziju” sistema kontrole letenja.\nProšlog meseca, dva aviona sletela su na Nacionalni aeodrom Ronald Regan u Vašingtonu bez pomoći iz kontrolnog tornja, jer je jedini kontrolor letenja na dužnosti u tom trenutku – zaspao. Drugi kontrolor leta spavao je na poslu na aerodromu Mekgi Tajson, u južnom gradu Noksvilu u Tenesiju u februaru.\nPredstavnici uprave za avijaciju kažu da će dodati još jednog kontrolora letenja noćnim smenama na 27 aerodroma u kojima je do sada noću radio samo jedan kontrolor. O nedavnim incidentima istragu vodi kongresna komisija kao i nekoliko vladinih agencija.


Objavljen poziv za inovacije za čistiji vazduh - Izazov za firme, opštine, institucije - SRDA\nObjavljen poziv za inovacije za čistiji vazduh – Izazov za firme, opštine, institucije\nU okviru Evropske zelene nedelje 2022. u Srbiji danas je u Naučno-tehnološkom parku u Novom Sadu predstavljen “Izazov za inovacije za čistiji vazduh”.\nUz podršku Evropske unije i u partnerstvu sa Ministarstvom zaštite životne sredine, Program Ujedinjenih nacija za razvoj (UNDP) pozvao je jedinice lokalne samouprave, javna i privatna preduzeća, kao i naučno-istraživačke institucije, da prijave svoje inovativne ideje za poboljšanje kvaliteta vazduha na lokalnom nivou. Realizacija ovih ideja doprineće zdravijem okruženju i ubrzati zelenu transformaciju privrede i društva u Srbiji.\nPrijavljivanje na Izazov koji je otvoren do 27. juna 2022. je moguće isključivo putem elektronskog formulara koji se može preuzeti na sajtu Evropske unije za zelenu agendu u Srbiji OVDE.\nPomoćnica ministarke zaštite životne sredine Aleksandra Imširagić Đurić predstavila je ključne aktivnosti Ministarstva u oblasti poboljšanja kvaliteta vazduha:\n– Ministarstvo će intenzivno raditi na daljem usklađivanju zakonodavnog okvira sa direktivama EU iz oblasti kvaliteta vazduha, razvoju Programa za zaštitu vazduha Republike Srbije sa Akcionim planom, njegovom usvajanju i daljoj implementaciji. Takođe, neophodno je raditi na unapređenju, usvajanju i sprovođenju planskih dokumenata na lokalnom nivou kao i na podizanju svesti kroz aktivno učešće stručne i zainteresovane javnosti, lokalnih zajednica i građana – dodala je Imširagić Đurić.\nMiroslav Tadić, vođa tima za životnu sredinu i klimatske promene UNDP-a, istakao je da izloženost zagađenom vazduhu ima ozbiljne negativne posledice po ljudsko zdravlje, kvalitet života i životni vek. Prema podacima Agencije za zaštitu životne sredine Srbije, dodao je Tadić, ljudi koji žive u gusto naseljenim područjima najviše su izloženi posledicama zagađenja vazduha.\n– Zato pozivamo sve koji imaju ideju kako da smanjimo zagađenje i poboljšamo kvalitet vazduha koji udišu građani i građanke Srbije – da se prijave na ovaj Izazov. Deset najbolje ocenjenih rešenja dobiće našu mentorsku i tehničku podršku, a za najmanje tri rešenja biće obezbeđena finansijska podrška za njihovu primenu u praksi – istakao je predstavnik UNDP-a.\nViše o uslovima učešća i procesu prijavljivanja na Izazov, zainteresovani će moći da saznaju i na Info danu, koji će organizovati UNDP i Ministarstvo zaštite životne sredine 8. juna 2022. u Beogradu, a sva pitanja oko Izazova se mogu uputiti i direktno na: adaptacije.rs@undp.org.\nIzazov za inovacije za čistiji vazduh objavljen je u okviru projekta “EU za Zelenu Agendu u Srbiji” koji, uz finansijsku podršku Evropske unije i u partnerstvu sa Ministarstvom zaštite životne sredine, sprovodi UNDP u saradnji sa Ambasadom Švedske i Evropskom investicionom bankom.\naerozagađenje Aleksandra Imširagić Đurić Ambasada Švedske u Beogradu EIB Evropska zelena nedelja kvalitet vazduha Ministarstvo zaštite životne sredine Miroslav Tadić UNDP Važno zagađenje vazduha


Bugarski mediji: Amerika u borbi sa „Severnim tokom 2“ Evropu drži na kratkom povocu - Sputnjik Srbija\n10:02 26.09.2020 (osveženo 12:25 26.09.2020) Preuzmite kraći link\nFormiranje koalicije protiv završetka izgradnje „Severnog toka 2“ na čelu sa Amerikom govori o tome da je Vašington krenuo putem „ekonomskog razbojništva“, piše bugarska „Duma“. Kako navodi list, Amerika na ovaj način pokušava ne samo da odstrani konkurenta, već i da nastavi da drži Evropu na kratkom povocu.\nDržavni sekretar Sjedinjenih Američkih Država Majkl Pompeo je u intervjuu nemačkom listu „Bild“ izjavio da Amerika formira koaliciju protiv završetka izgradnje „Severnog toka 2“. U koaliciju će ući: Velika Britanija, Poljska, Švedska, tri Baltičke zemlje, Rumunija i neke evropske strukture.\nVašington formira „koaliciju ekonomskog razbojništva“, jer će na taj način Amerika odstraniti konkurentski ruski gas i otvoriti put u Evropu svom tečnom gasu, piše „Duma“.\nAmerika pokušava da odstrani ekonomskog protivnika na prljav način, koristi prinudu, ucenu, neekonomske mehanizme, kao u vreme Divljeg Zapada. Osim toga, Vašington svojim delovanjem radi protiv evroatlantskih vrednosti, jer zadire u slobodnu trgovinu, slobodno kretanje robe i kapitala.\nDo konačne izgradnje „Severnog toka 2“ ostalo je samo 160 kilometara. Polovinu projekta finansiraju kompanije iz Nemačke, Velike Britanije, Holandije, Austrije i Francuske, dok drugu polovinu finansira „Gasprom“. U slučaju da koalicija natera kancelarku Angelu Merkel da zaustavi projekat, onda će se ispostaviti da su uložene milijarde bačene. Trošak će biti veći za milijardu ili više, ako Rusija odluči da tuži Berlin zbog izgubljenih prihoda. Kako navodi autor, na taj način će koalicija uništiti minimum 12 milijardi evra.\nArgument da će predsednik Rusije Vladimir Putin uz pomoć ruskog gasa srušiti vladu u Zapadnoj Evropi ili da će formirati novu, može proći samo kod učenika mlađih razreda. Amerika ucenjuje koaliciju i planira ne samo da uništi konkurenta, nego će zadati udarac energetskom i ekonomskom suverenitetu Nemačke i cele Evrope i nastaviće da ih drži na kratkom povocu.


Nastavlja se edukacija iz zdravstvenog menadžmenta\n09 April 2009 .\nU okviru druge komponente Projekta jačanja zdravstvenog sektora (HSEP), koja se odnosi na jačanje upravljačkih vještina u zdravstvu, nastavljene su aktivnosti na procesu obuke zdravstvenih profesionalaca i to iz oblasti porodične/obiteljske medicine.\nNaime, u koordinaciji sa angažovanom konsultantskom kućom Školom narodnog zdravlja „Andrija Štampar“ iz Zagreba, te medicinskim fakultetima u Sarajevu, Tuzli i Mostaru trenutno se provodi ponovni ciklus kratkih petodnevnih kurseva iz menadžmenta promjena za novu grupu timova porodične/obiteljske medicine.\nOvaj kurs prati skoro 100 novih timova porodične medicine, ljekara i sestara iz svih kantona, a edukacija za timove porodične medicine sa područja Unsko-sanskog kantona će početi 15. septembra u satelitskom edukativnom centru u Domu zdravlja Bihać.\nCilj edukacije iz zdravstvenog menadžmenta je unapređenje upravljačkih i menadžerskih vještina zdravstvenih radnika.\nPrema projektnom zadatku i vremenskoj dinamici, kratki petodnevni kursevi će se odvijati u još dva ciklusa: novembar - decembar tekuće godine i februar - mart 2010. godine za nove grupe od po 100 timova porodične medicine.\nInače, u prvoj polovici ove godine petodnevne kurseve uspješno je završilo blizu 300 timova porodične medicine s područja Federacije BiH.


SAVA univerzalna guma 185 / 65 R15 88H ADAPTO HP MS - Idealno.rs\nPočetna / Auto-Moto / Gume / Univerzalne gume / SAVA univerzalna guma 185 / 65 R15 88H ADAPTO HP MS\nDržanje na mokrom C\nEfikasnost potrošnje goriva E\nSpoljna buka 70\nPneumatik visokih performansi pri upravljanju tokom cele godine Pneumatik adapto hp je pogodan za sva godišnja doba i predstavlja idealan izbor za vozaee automobila visokih performansi koji vode raeuna o troškovima. U\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za SAVA univerzalna guma 185 / 65 R15 88H ADAPTO HP MS i izberi najbolju. Univerzalne gume iz kategorije Gume je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda SAVA univerzalna guma 185 / 65 R15 88H ADAPTO HP MS i vidi da li ti odgovara ili pogledaj druge proizvode brenda SAVA. Opis i tehnički podaci proizvoda SAVA univerzalna guma 185 / 65 R15 88H ADAPTO HP MS se mogu razlikovati od onih u internet prodavnici u kojoj obavljaš kupovinu. SAVA univerzalna guma 185 / 65 R15 88H ADAPTO HP MS je dostupan u prodavnici Autogume, Internet prodaja guma, Tehnomanija po ceni, koja je navedena pored svakog prodavca u meniju "Prodavnice".\nGarantne uslove za SAVA univerzalna guma 185 / 65 R15 88H ADAPTO HP MS proveri u prodavnici u kojoj nameravaš da obaviš kupovinu. Slika za SAVA univerzalna guma 185 / 65 R15 88H ADAPTO HP MS je simbolična, zato se pre kupovine u prodavnici uveri da je proizvod isti.\n5.251,00 din + troškovi dostave\n5.699,00 din + troškovi dostave\n6.263,90 din + troškovi dostave


LIGA EVROPE U FUDBALU - DRUGO KOLO: Podvig Partizana za prvo mesto u grupi :: Blog :: Poslovni Svet\nLIGA EVROPE U FUDBALU - DRUGO KOLO: Podvig Partizana za prvo mesto u grupi\nFudbaleri Partizana ostvarili su veliki trijumf na gostovanju u Augzburgu u drugom kolu Lige Evrope. Nemački predstavnik savladan je sa 3:1 (1:0), pa je srpski šampion, potpuno neočekivano, posle dva kola na čelu grupe L, sa maksimalnih šest bodova. Junak meča bio je najtalentovaniji mladi srpski fudbaler, Andrija Živković, koji je sa dva pogotka (31. i 62. minut) bio najzaslužniji za podvig beogradskih "crno-belih". Treći pogodak za Partizan bio je autogol Korejca u redovima Augzburga, Đi Dong-Vona (54.), dok je strelac počasnog gola za domaćina bio paragvajski internacionalac Raul Bobadilja u 58. minutu.\nSrpski predstavnik je do ubedljive pobede došao sa deset igrača, pošto je defanzivac Partizana, Aleksandar Subić, uspeo da za samo osam minuta (56. i 64.) dobije dva žuta kartona i "zaradi" isključenje.\nKoliko je ovo veliki uspeh Partizana, dovoljno govori činjenica da je poslednji trijumf protiv nemačkog predstavnika ostvaren davne 1983. godine. Tada je u Beogradu pobeđen šampion tadašnje Istočne Nemačke (DDR), Dinamo iz Berlina sa 1:0, ali je prvak SFR Jugoslavije ipak eliminisan, pošto je u prvom susretu izgubio - 0:2. Beogradski "crno-beli" su samo jednom u svojoj istoriji eliminisali nemački klub i to čuvena generacija "Partizanovih beba" koja je bila klupski vicešampion Evrope. U osmini finala tadašnjeg Kupa šampiona legendarna ekipa Partizana izbacila je Verder iz Bremena (3:0, 0:1).\nPartizan je ostvario prvu pobedu na gostovanjima u Nemačkoj u klupskoj istoriji i popravio užasan skor od sedam poraza u isto toliko mečeva. Ovo je i prvi trijumf beogradskih "crno-belih" van Beograda kada se radi o mečevima grupne faze Lige Evrope. Dosad je u grupnim fazama Kupa UEFA (2008) i Lige Evrope (2009. do danas), naš najspešniji fudbalski kolektiv u poslednjih 15 godina, ostvario ponižavajuće loš učinak od samo jednog remija (proitv Nefčija u Bakuu 1:1, 2012) i čak 12 poraza.\nU drugom meču grupe L, AZ Alkmar je u Holandiji iznenadio favorizovani Atletik Bilbao i savladao Baskijce sa 2:1.\nU narednoj rundi, koja se igra 22. oktobra, upravo će aktuelni pobednik Super kupa Španije (deklasirali prvaka Evrope, Barselonu u dva meča 4:0, 1:1), gostovati u Beogradu.\nTabela grupe L posle dva odigrana kola:\nBilo bi lepo da najzad stadion Partizana bude ispunjen do poslednjeg mesta, jer Atletik Bilbao je sigurno jedna od najjačih ekipa u ovogodišnjem izdanju Lige Evrope.\nFINALNA SERIJA KOŠARKAŠKE ABA LIGE: Zvezda na korak do titule, vodi 2:0 u pobedama KUP FEDERACIJA, EVRO-AFRIČKA ZONA: Srbija u plej-ofu posle pobede nad Hrvatskom EVROPSKO PRVENSTVO FUTSAL BEOGRAD: Podvig Srbije, Portugalija pala u prepunoj "Areni" ATP 250 DOHA, WTA BRIZBEJN i ŠENŽEN: Novak ubedljiv, Jelena i Bojana loše na startu sezone SUTRA POČINJE OTVORENO PRVENSTVO ENGLESKE U TENISU VIMBLDON 2018: Novak u nešto težem delu žreba, Lajović ponovo protiv Federera LIGA EVROPE U FUDBALU: Partizan i Zvezda u grupnoj fazi, žreb povoljan ATP MASTERS 1000 PARIZ I WTA ŽUHAJ: Novak prošao Simona, Viktor i Nenad zaustavljeni SVETSKA LIGA U VATERPOLU, PRVO KOLO: Veliki preokret Srbije, 6:0 u poslednjoj četvrtini ATP/WTA TURNIRI: Fantastičan uspeh Viktora Troickog, pobedio Marina Čilića za finale Štutgarta AUSTRALIJEN OPEN - DESETI DAN: Novak nokautirao Federera za šesto finale Melburna ATP/WTA MASTERS TURNIR U SINSINATIJU: Novak teško, Nenad lako, Jelena nikako SVETSKA GRUPA DEJVIS KUPA - PRVO KOLO: Pobeda Dušana Lajovića, Španija rival Srbije u četvrtfinalu ATP/WTA MASTERS U KANADI: Novak opet lako protiv Žeremija Šardija, Endi Mari rival u finalu ZAVRŠEN US OPEN: ČIlić uz pomoć Ivaniševića najzad izašao iz senke "velikog brata" Đokovića OLIMPIJSKE IGRE U RIO DE ŽANEIRU - 10. DAN: Košarkašice u četvrtfinalu, poraz odbojkašica


"Kovid-22 bi mogao da bude mnogo opasniji nego ono čemu sada prisustvujemo", upozorio je Redi, preneo je "Miror".\nZbog toga, kaže, biće potrebno obaviti više vakcinacija narednih godina, "možda i do kraja naših života".\nGovoreći za švajcarski "Blik", švajcarski naučnik je rekao da zbog sojeva poput delte, "ovo više nije kovid-19" i upozorio je da svako ko bude odbio da se vakciniše, biće inficiran u nekom trenutku.\n"JA NISAM DOKTOR, NE RAZUMEM SE U SASTAVE LEKOVA, VAKCINA, ALI..." Jelena se zarazila korona virusom u Tokiju i sada ima VAŽNU PORUKU ZA SVE\n"Količina patogena koju sa sobom nosi delta je toliko velika da svako ko nije vakcinisan, može da bude superprenosilac", naglasio je Redi.\n"Vrlo je verovatno da će se pojaviti soj protiv kojeg nećemo moći da se oslonimo samo na vakcinaciju. Zbog toga moramo da se pripremimo za nekoliko vakcinacija narednih godina, a vakcine će morati da se prilagođavaju novim mutacijama", kazao je Redi.\nNaučnik je izjavio da beta i gama sojevi delimično mogu da izbegavaju antitela, dok je "delta mnogo zaraznija, ali nije razvila mehanizme za izbegavanje antitela."


"Orlići" slavili na poslednjoj proveri pred Mundijal! - Sportske.net\n"Orlići" slavili na poslednjoj proveri pred Mundijal!\nReprezentativna selekcija Srbije koju čine momci mlađi od 20 godina upisala je u utorak novi trijumf u kontrolnom susretu igranom u sklopu priprema za predstojeći Mundijal na Novom Zelandu.\nReprezentativci Srbije mlađi od 20 godina upisali su trijumf u poslednjoj proveri pred Mundijal na Novom Zelandu, pošto su u utorak u SC FSS u Staroj Pazovi savladali Honduras rezultatom 2:1 (1:0).\nBila je to prilika da selektor Veljko Paunović na delu vidi igrače na koje računa za predstojeće Svetsko prvenstvo na Novom Zelandu, a utakmica se pokazala izuzetno interesantnom i neizvesnom.\nHonduras je bio pravi izbor što se pokazalo na terenu, a Srbija je do trijumfa došla golom koji je postigao Stefan Beko četiri minuta pre kraja susreta.\nVodeći pogodak za "Orliće" bio je delo Stefana Ilića već posle 10 minuta igre, dok je izjednačujući gol za Honduras postigao Džejms Orenal u 81. minutu.\nUtakmica je obilovala grubim startovima pa je napadač subotičkog Spartaka Srđan Plavšić posle jednog od takvih završio na medicinskim pregledima. Ustanovljenog je, međutim, da se radi o lakšoj povredi.\nSelekcija do 20 godina na taj način je uspešno obavila i treću proveru od početka godine pa sa tri trijumfa u duelima sa Mjanmarom i Hondurasom odlazi na Mundijal na Novom Zelandu koji je na programu od 30. maja do 20. juna tekuće godine.\nReprezentacija Srbije nalazi se u grupi "D" sa selekcijama Meksika, Malija i Urugvaja a prvu utakmicu igra 31. maja protiv "Urusa".\nSrbija: Dmitrović (68' V. Milinković-Savić), Gajić (81' Pankov), Milošević (68' Rademaher), Stevanović, Babić (55' Antonov), Maraš (81' Stoicev), Zdjelar (60' Cvetković), Janković (46' Makarić), S. Milinković-Savić (46' Plavšić, 60' Dražić), Iilić (68' Beko), Mandić (81' Stojković)


BEOGRAD - Veliko veće Vrhovnog suda Srbije završilo je juče javni deo sednice na kojoj su razmatrane žalbe i vanredni pravni lekovi pravosnažno osuđenih za ubistvo bivšeg predsednika Srbije Ivana Stambolića i pokušaj atentata na lidera SPO-a Vuka Draškovića u Budvi.\nNa sednici su pročitani, a zatim i obrazloženi zahtevi za preispitivanje zakonitosti pravosnažne presude četvorice osuđenih, kojima je zatraženo ukidanje i prvostepene i drugostepene presude i vraćanje predmeta na ponovno suđenje. Zahteve su podneli nekadašnji šef Državne bezbednosti Radomir Marković, bivši zamenik načelnika Bezbedonosno-informativne agencije Milorad Bracanović i pripadnici "crvenih beretki", Leonid Milivojević i Nenad Ilić.\nSudija izvestilac Milena Ilić - Drecun rekla je da su svi zahtevi za preispitivanje zakonitosti zasnovani na istim osnovima, odnosno, da se njima osporava zakonitost primene i procesnog i materijalnog prava. Odbrana je tvrdila da je pravosnažna presuda zasnovana na nezakonitim izjavama osuđenih, datih u policiji i tokom istrage.\nU zahtevima se, takođe, ističe da sud nije poštovao načelo primene najblažeg zakona, pa je optužene osudio na kazne od po 30 i 40 godina, umesto na 15 godina zatvora. Sednici su, pored advokata odbrane, prisustvovali osuđeni Marković i Ilić, koji su ponovili da su izjave koje su dali u istrazi nezakonito iznuđene i da su prevareni.\n- Takvu izjavu sam dao kako bih zaštitio porodicu. Meni nije pretio Prijić, već je i on imao svoje mentore u vladi koalicije DOS -a. Na mene je vršen pritisak da optužim Slobodana Miloševića, kao nalogodavca tih zločina, i teretim sebe i ostale. Vi ste poslednja odbrana pravde i istine, i očekujem zakonitu presudu - rekao je Marković.\nDrugostepenom presudom VSS Miloradu Ulemeku i Branku Berčeku potvrđene su kazne od po 40 godina zatvora, dok je Nenadu Bujoševiću kazna smanjena sa 40 na 35 godina zatvora, a Dušku Maričiću sa 40 na 30 godina zatvora. Bracanoviću je smanjena kazna sa četiri na dve godine zatvora, dok je Milivojeviću povećana sa 15 na 30 godina. Markoviću i Iliću potvrđena je kazna od po 15 godina zatvora. Veće VSS će o zahtevima odlučivati naknadno na sednici koja će biti zatvorena za javnost.


studenti – SNEWS\nStudenti razbili izlog SNS-a u Novom Sadu, snimili priznanje i prijavili se policiji (VIDEO)\nStudenti Srđan Đurić i Mladen Cvetić preuzeli su odgovornost za razbijanje prozora na prostorijama Srpske napredne stranke (SNS) u naselju Nova Detelinara u Novom Sadu i potom se predali policiji, objavila je Beta. Oni su na društvenim mrežama objavili video u kojem su se predstavili pod imenom i prezimenom, a video je objavio i novosadski […]\nSrbijansko Ministarstvo prosvjete, nauke i tehnološkog razvoja preporučilo je svim visokoškolskim ustanovama, na pijredlog SKONUS-a, da prvi čas nastave u novoj akademskoj godini počne izvođenjem himne Republike Srbije „Bože pravde”. “Na ovaj način studenti grade i poštovanje prema državi u kojoj žive i svojoj naciji i razvijaju osjećaj zajedništva i pripadnosti\nDržavni univerzitet u Novom Pazaru (DUNP): Drugi upisni rok počinje 1. septembra\nNa Državnom univerzitetu u Novom Pazaru (DUNP) drugi upisni rok počinje 1. septembra,saopšteno je u ispravci sa te visikoobrazovne ustanove. Poslije junskog roka za upis na prvu godinu studija, na Državnom univerzitetu u Novom Pazaru za septembarski upisni rok ostalo je ukupno 473 slobodna mesta (267 na budžetu i 206 na samofinansiranju). Kako je navedeno […]\nNa Državnom univerzitetu u Novom Pazaru (DUNP) u junskom upisnom roku, na prvu godinu osnovnih studija upisano je 548 brucoša, od kojih će se 418 školovati o trošku budžeta. Kako je saopšteno iz ove visokoškolske ustanove u ovom upisnom roku popunjena su sva mjesta na arhitekturi, kao i budžetska mjesta na studijskim programima: ekonomija, poslovna […]\nZvaničnici Bošnjačkog nacionalnog vijeća su, sa ciljem ostvarivanja podrške nastavi na bosanskom jeziku u Sandžaku, dogovorili nastavak saradnje u oblasti obrazovanja i precizirano je potpisivanje Sporazuma o saradnji između Univerziteta “Džemal Bijedić” u Mostaru i Bošnjačkog nacionalnog vijeća kao i podrška sandžačkim studentima na ovom Univerzitetu.


Dua Lipa objavljuje novu pesmu | Mascom prodavnica - CD, LP, VINYL, DVD\nDua Lipa objavljuje novu pesmu\nNovi singl Dua Lipe biće objavljen u 25. januara. Pesma „Swan Song“ nastala je za potrebe novog avanturističkog akcionog ostvarenja „Alita: Battle Angel“ iz studija Twenth Century Fox.\nDua Lipa je na svom Instagram profilu, početkom januara, objavila video sa snimanja pesme u studiju. Fanovi su odmah odreagovali pozitivno na impulsivni refren, pa uzbuđenje upravo kulminira u nedelji zvaničnog izlaska.\nOd producenata filma „Avatar“, Jamesa Camerona i Jona Landaua, a u režiji Roberta Rodrigueza („Sin City“), film „Alita: Battle Angel“ predstavlja nesvakidašnju avanturu devojčice Alite, koja se budi u budućnosti sa gubitkom sećanja.\nProducenti filma izjavili su da ih je Lipin video za pesmu „New Rules“ definitivno ubedio da je upravo ona ta(!) umentica koja mora otpevati glavnu numeru za njihov film. Dua Lipa nije skrivala oduševljenje komentarom na svom Instagram profilu: „Veoma sam ponosna što sam deo tako neverovatnog fima sa opasnom ženskom protagonistkinjom“.\nSrpska, radijska premijera pesme „Swan Song“ zakazana je na Play Radiju, u petak 25. januara posle 16 časova.


Novi napad na policajce u Sarajevu: Razbojnik uhvaćen nakon krađe auta firme 'Sprind' - Infosvijet\nNovi napad na policajce u Sarajevu: Razbojnik uhvaćen nakon krađe auta firme ‘Sprind’\nOd Admin\t na nov 1, 2018\nPodsjećamo, koncem prošle sedmice u Sarajevu su smrtno stradala dva policajca dok su dvije osobe uhapšene na Ilidži nakon što su ispred jednog ugostiteljskog objekta fizički nasrnuli i povrijedili policajce\nSlužbenici Treće policijske uprave jučer su uhapsili jednu osobu zbog sumnje da je počinio krivična djela ”teška krađa” i ”napad na službenu osobu u vršenju poslova sigurnosti”.\n”Naime, neposredno nakon izvršenja krivičnog djela teške krađe u putničko motorno vozilo marke Clio, vlasništvo firme Sprind, koje je bilo parkirano u ulici Bulevar Meše Selimovića, na području općine Novo Sarajevo, I.M. je zaustavljen od strane policijskih službenika u ulici Ferde Hauptmana.\nO događaju je obaviješten tužilac Kantonalnog tužilaštva u Sarajevu, a uviđaj na licu mjesta obavili su policijski službenici Uprave policije MUP-a KS. Lice lišeno slobode je predato u prostorije Jedinice za osiguranje objekata i zadržavanje osoba lišenih slobode Uprave policije MUP-a KS, a službenici policije nastavljaju rad na rasvjetljavanju i dokumentovanju opisanih krivičnih djela”, saopćeno je iz policije.\nPodsjećamo, koncem prošle sedmice u Sarajevu su smrtno stradala dva policajca dok su dvije osobe uhapšene na Ilidži nakon što su ispred jednog ugostiteljskog objekta fizički nasrnuli i povrijedili policajce.\nKo ga kome ‘otima’: Zašto Izetbegović vjeruje da Sarajevo nije bilo grad dok ga SDA nije uzela u ‘svoje ruke’!\nNjemački humanitarci šokirani: Mi besplatno dovozimo pomoć, BiH nam…


Održana debata o upotrebi jezika u opštini Gračanica\nPostavljeno od Aleksandar | Objavljeno February 23, 2016\nNVO “Komunikacija za razvoj društva” – CSD u okviru projekta „Moj jezik, pravo moje zajednice u mojoj opštini” koji se se realizuje u saradnji sa Švajcarskom ambasadom na Kosovu i Opštinom Gračanica, organizovala je debatu u Gračanici. Cilj debate je realno sagledavanje trenutne situacije, kao i dosadašnja primena Zakona o upotrebi jezika na teritoriji Kosova, sa akcentom na upotrebu i stanje romskog jezika na teritoriji opštine Gračanica.\nPanelisti na debati bili su predstavnik Kancelarije poverenika za jezike u Vladi Kosova, poverenik Slaviša Mladenović, predstavnik Švajcarske ambasade na Kosovu, prvi sekretar Saskia Salzman, zamenik predsednika Opštine Gračanica, Sebastijan Šerifovic i direktor NVO Glas Roma Aškalija i Egipćana (Voice of RAE), Isak Skenderi.\n“Verujem da je jezik identitet svake zajednice i želim da čestitam Opštini Gračanica i romskoj zajednici koja živi na teritoriji opštine Gračanica na usvajanju romskog jezika kao jezika u službenoj upotrebi na teritoriji ove opštine” kazala je Saskia Salzman, prvi sekretar Švajcarske ambasade na Kosovu. Ona je takođe naglasila da je ponosna što su prepoznali važnost osnaživanja mladih Roma i pružili im mogućnost da kroz kurseve koji se organizuju u okviru ovog projekta steknu veštine za prevod i bolje upoznaju svoj jezik.\nPoverenik za jezike Slaviša Mladenović izrazio je zahvalnost Švajcarskoj ambasadi na Kosovu i Opštini Gračanica jer su podržali ovaj projekat koji će sigurno doprineti integritetu romske zajednice kako bii postali ravnopravni članovi kosovskog društva. On je takođe naglasio da je očuvanje romskog jezika zadatak, kako Kancelarije za jezike, tako i svih nas.\nO trenutnom položaju romske zajednice na Kosovu, izazovi sa kojima se suočavaju, nezaposlenosti, njihovoj istoriji i očuvanju jezika, kao i o važnosti obrazovanja mladih Roma više su govorili zamenik predsednika opštine Gračanica Sebastijan Šerifović i direktor NVO „Glas Roma, Aškalija i Egipćana“ – Voice of RAE, Isak Skenderi.\nDa podsetimo da se Međunarodni dan maternjeg jezika obeležava 21. februara. Kancelarija poverenika za jezike u okviru obeležavanja Međunarodnig dana maternjeg jezika svake godine organizuje promociju svoje kancelarije, kao i posete institucijama. Ova debata bila je dobra prilika da se ukaže i na trenutno stanje romskog jezika na Kosovu.\nPored već pomenutih panelista debati su prisustvovali i predstavnici civilnog društva, predstavnici Opštine Gračanica, predstavnik Kancelarije Ombudsmana na Kosovu, a debatu su propratile i poznate medijske kuće na Kosovu.


Istraživačka stanica Petnica (ISP) je jedinstvena obrazovna institucija, kako u Srbiji tako i Jugoistocnoj Evropi. Ona mladim ljudima nudi mogućnost istraživačkog rada na način koji daleko prevazilazi ono što nudi tradicionalni školski sistem. ISP godišnje poseti oko 2500 talentovanih učenika i studenata iz Srbije i inostranstva kao i mnogobrojni strani i domaći stručnjaci u svim oblastima prirodnih i društvenih nauka. Za 25 godina postojanja Petnica je postala prepoznatljiva i visokorangirana među obrazovnim ustanovama u svetu. Takođe je veoma prisutna u naučnom životu u Srbiji.\nU Petnici se svake godine organizuje preko stotinu različitih programa - seminara, kurseva, kampova, radionica, konferencija. Polaznici i učesnici u ovim programima su osnovci, srednjoškolci, studenti i nastavnici koji najvećim delom dolaze iz Srbije i okruženja. Takođe, Petnica već četiri godine organizuje međunarodni kamp, Petnica International. Na njemu su polaznici učenici iz mnogih stranih zemalja.\nO FINANSIRANJU PETNICE\nDo sada su petničke obrazovne programe delom finansirali sami polaznici. Drugi deo sredstava dolazio je iz državne kase. Treći, veoma značajan izvor, čine sponzorstva, prilozi i pokloni privatnih i državnih preduzeća, bivših polaznika, kao i međunarodnih fondacija. Zahvaljujući zalaganju zaposlenih, energiji saradnika i entuzijazmu polaznika, IS Petnica je uspela da “preživi” iskušenja koja su donele devedesete, period sankcija i nemaštine.\nDanas, posle 25 godina izuzetno uspešnog rada, Petnica se nalazi pred gašenjem svojih aktivnosti zbog mogućnosti da Ministarstvo prosvete obustavi obećano finansiranje njenih obrazovnih programa. Ovakav potez Ministarstva predstavljao bi kulminaciju višegodišnjeg neodgovornog i neprincipijelnog odnosa prema ovoj vrhunskoj obrazovnoj instituciji, koji se pre svega ogleda u neobezbeđivanju i neredovnom isplaćivanju dogovorenih sredstava.\nViše detalja o Petnici možete naći na internet stranici ISP:\ni na FB group\ndonacije finansijska sredstva finansiranje founding istrazivacka stanica petnica istrazivanje mladi nauka petnica srbija\nOznake: donacije finansijska sredstva finansiranje founding istrazivacka stanica petnica istrazivanje mladi nauka petnica srbija


Mašine kao šansa za usložnjavanje srpske privrede: Produktivnost daleko iznad proseka - Biznis i Finansije\nHome\tTekstoviB&F Plus\tMašine kao šansa za usložnjavanje srpske privrede: Produktivnost daleko iznad proseka\nby bifadmin 20. juna 2016.\nSektor mašina je u periodu od 2009. do 2014. godine povećao izvoz za 81%, sa 192 na 342 miliona EUR, a od ukupnog rasta izvoza čak 70% je ostvareno zahvaljujući „preotimanju“ tržišnog učešća od konkurencije. Ova delatnost je optimalna za jačenje privatnog sektora kroz privlačenje investitora i uključivanje većeg broja malih i srednjih firmi, a njen dalji razvoj može podstaći rast većeg broja povezanih industrija. To zahteva podršku horizontalnih i vertikalnih industrijskih politika, koje će biti usmerene prvenstveno ka internacionalizaciji sektora, kroz uvećanje veličine preduzeća i njihove održivosti.\nMašine opšte namene, mašine specijalne namene i mašine namenjene industriji hrane i pića su trenutno mali, ali jako prosperitetni sektori, u kojima posluje oko 450 firmi koje generišu promet od 290 miliona EUR i zapošljavaju 5.500 ljudi. Predstavljanje tih sektora, veoma opštih i ne preterano intuitivnih imena, započećemo objašnjenjem šta oni zaista proizvode.\nU sektor mašina opšte namene spada veliki broj raznovrsnih proizvoda, od kojih se na godišnjem nivou proizvede preko 1.600.000 centrifugalnih pumpi, više od 30.000 hidrauličnih sistema, oko 2.500 pneumatskih pogonskih mašina, preko 3.500 tona delova za pumpe i motore, kao i preko 5.5 miliona komada slavina, ventila, uređaja za cevovode, kotlove i rezervoare. Mašine specijalne namene obuhvataju paletu proizvoda namenjenih specifičnim sektorima – šivaće mašine, mašine za pranje, čišćenje, sušenje, presovanje, tkanje, ofset štampanje, mašine za ispravljanje metala, itd. Sektor proizvodnje mašina za prehrambenu industriju proizvodi mašine za preradu voća i povrća, protočne tunele za brzo smrzavanje, mašine za vađenje koštica, za pakovanje i punjenje, mašine namenjene pekarskoj industriji, itd.\nPo čemu su se navedeni sektori istakli, odnosno, u čemu se ogledaju njihove razvojne mogućnosti?\nPotencijalna oaza za mikro, mala i srednja preduzeća\nSektor je i na svetskom nivou jako fragmentisan i fleksibilan, omogućava uključivanje velikog broja mikro i malih kompanija koje su u stanju da, proizvodeći specifične proizvode, osvoje i specifične tržišne niše. Ulazne barijere nisu visoke i determinisane su isključivo proizvodnim asortimanom – od čije kompleksnosti i sofisticiranosti zavisi i visina neophodnog kapitala.\nIako se radi o složenim proizvodima, proizvodnju je moguće započeti onima niže dodate vrednosti, odnosno proizvodnjom delova, a onda tokom životnog ciklusa preduzeća usložnjavati asortiman. Koncentracija sektora u Srbiji, merena HH indeksom, iznosi svega 890, što ukazuje da ne postoji dominantno preduzeće na tržištu, a što govori u prilog relativno niskim barijerama i fragmentaciji. To potvrđuje i grafik koji prikazuje strukturu sektora. Svaka firma je predstavljena krugom, veličina kruga je određena visinom prihoda, a boja kruga ukazuje na pripadnost jednom od tri sektora.\nGrafik: Struktura industrije mašina opšte namene, mašina specijalne namene i mašina namenjenih industriji hrane i pića u Srbiji\nIzvoz posmatranih mašina je u periodu od 2009. do 2014. porastao za 81%, sa 192 na 342 miliona EUR. Od ukupnog rasta izvoza od 150 miliona EUR, čak 105 (70%) je ostvareno zahvaljujući „preotimanju“ tržišnog učešća od konkurencije. Od 92 izvozna tržišta, mašine su bile konkurentne na čak 62. Najveći rast konkurentnosti je zabeležen na ruskom tržištu i iznosio je 35 miliona EUR. Neočekivano, ali konkurentnost je u najvećoj meri popravljena i na zahtevnijim tržištima članica EU: Mađarskoj (18 miliona), Portugalu (15), Danskoj (8) i Francuskoj (7,1), ali i van granica Evrope – Brazilu (6,5), Alžiru (2,7) i SAD-u (2,5).\nPosmatrano prema vrsti proizvoda, rastu konkurentnosti najviše su doprinele centrifugalne pumpe (52,6 miliona EUR), kancelarijske mašine (15), delovi za motore sa unutrašnjim sagorevanjem (10), delovi za pumpe i kompresore (5,5) i mašine za pranje sudova (2,8). Posmatrajući agregatno, od 86 izvoznih proizvoda, konkurentnost je unapređena kod 47 njih.\nIskazani rezultati jesu posledica ulaska stranih investitora na tržište, pre svega Grundfosa i Muehlbauer Technologies-a, kao i investicija u FKL, ali su rezultatu u značajnoj meri doprinela i domaća MSP. Od 452 firme, svaka druga je u 2014. godini izvozila svoje proizvode. Od 100 najvećih firmi, čak 89 je svoje proizvode plasiralo na strana tržišta. Broj izvoznika se u postkriznom periodu iz godine u godinu povećavao. Visoka uključenost domaćih proizvođača u međunarodnu trgovinu govori o postojanju očigledne rastuće tražnje za proizvodima i delovima proizvoda iz Srbije, na velikom broju međunarodnih tržišta, a s druge strane, o relativnoj lakoći uključivanja firmi u međunarodne lance vrednosti.\nPreduzeća izvoznici su se pokazala kao značajno uspešnija od svojih „kolega neizvoznika“. Čak 82% izvoznika je poslovalo profitabilno u svojoj osnovnoj delatnosti , skoro polovina je uspela da uz pozitivno poslovanje i uvećava svoje aktivnosti, dok je jedna trećina uporedo ostvarila i rast broja zaposlenih. Ukupna produktivnost izvoznika je iznosila 15.100 EUR, a produktivnost prosečnog izvoznika je bila 14.600 – što je daleko iznad proseka privrede, a takođe je i neuobičajeno da prosečna firma uspe da isprati produktivnost čitavog sektora. Performanse preduzeća koja ne izvoze bile su daleko ispod, tako da je jasno da dve osnovne politike internacionalizacije u ovom sektoru moraju da budu usmerene ka uvećanju stope opstanka postojećih izvoznika, ali i ka uključivanju većeg broja firmi u međunarodne lance vrednosti.\nSektori mašina, a naročito mašina opšte namene, nalaze se u centru više isprepletanih lanaca vrednosti. Ekspanzija sektora može značajno doprineti podsticanju „komponentaša“ – u koje spadaju proizvođači fabrikovanih metalnih proizvoda, proizvođači plastičnih proizvoda, električnih i elektronskih proizvoda, pružaoci IT usluga… Osim toga, svi industrijski sektori imaju potrebu za korišćenjem pomenutih mašina, čime bi se smanjio uvoz, a samim tim i spoljnotrgovinski deficit. Kreirana radna mesta i poslovi u sektoru mašina bi multiplikovala efekat i na druge sektore.\nBitan aspekt je i difuzija tehnologije. Mašine spadaju u red kompleksnijih proizvoda, sa višom dodatom vrednošću. Prema „Atlasu kompleksnosti“ , zemlja koja savlada proizvodnju određene vrste mašina, kroz nabavku adekvatne tehnologije i obuku odgovarajućih kadrova, a zatim stekne komparativnu prednost – relativno lako može da je „prenese“ i na druge sektore koji zahtevaju sličnu tehnologije, ljude i znanja. „Product space Atlasa kompleksnosti“ ukazuje da je sektor mašina, prema neophodnim znanjima, blisko povezan sa širokom mrežom drugih sektora, te bi difuzija tehnologije i znanja imala maksimalan efekat. I na kraju, moguće je utvrditi koje poslove sektor može da kreira.\nPotencijal za privlačenje investicija\nSektor mašina je i dalje u početnoj fazi razvoja, i kao što je već konstatovano, i pored dobrih dinamičkih i relativnih pokazatelja, i dalje je malog obima. Osim podsticanja rasta postojećih preduzeća, sektor je moguće ukrupniti i kroz izraženije osnivanje „spin off“ firmi u nekadašnjim monoindustrijskim gradovima, ali i kroz privlačenje stranih investicija. Sektor maltene ne poseduje prava srednja i velika preduzeća, a prostor za njihovo osnivanje je značajan. Pre svega, ne postoje ulazne barijere u vidu monopola, učešće države u sektoru je jako nisko, Srbija poseduje određeni stepen tradicije i znanja, troškovno je povoljnija od konkurenata, tako da bi trebalo da predstavlja atraktivnu destinaciju.\nSrbija bi, ujedno, trebalo da bude zainteresovana da privuče krupne igrače – prostor na tržištu je dovoljan, tako da manji igrači ne bi bili ugušeni. Ilustracije radi, kada bi privukli investitora koji bi osnovao preduzeće sa prometom koliki generiše 10 trenutno najvećih preduzeća, HH indeks bi i dalje ostao ispod 1.500 – što je granična vrednost za potencijalno postojanje oligopola u sektoru. Podsticaji za investitora nikako ne smeju da budu isključivo novčani – to može biti samo inicijalni mamac. Pravi, kvalitativni podsticaji, jesu upravo kreiranje zdrave baze dobavljača, koja će biti u stanju da kroz umrežavanje ispunjava „on time in full“ kriterijume, zatim obrazovanje inženjera i visokokvalifikovane radne snage, ali i razvoj kompetentne lokalne samouprave, čija je uloga često zanemarena, a veoma značajna u kreiranju „mikro“ poslovnog okruženja. Istovremeno, dolazak investitora treba iskoristiti za što veći rast blagostanja, a to će biti moguće samo ako „ugrabimo“ što veći deo dodate vrednosti, tako što će investitor na srpskom tržištu imati kome da delegira i „pametnije“ poslove planiranja, programiranja, dizajna, logistike, softverske podrške.